
ALKULAUSE 


Kuinka monta vuosisataa saikaan tiede eri aloilla 
koota havaintoja, vertailla, järjestää ja tutkia luonnon 
lukemattomain eri ilmiöitten perussyitä, ennenkuin 
Alexander v. Humboldt rohkeni luonnon-tieteellisten 
tutkimustensa tuloksena julistaa, että »luonto on yksi 
ainoa tinkimätön laki». 

— Kuinka kauan ovatkaan lukemattomat uskonlahkot 
pyrkineet ymmärtämään elämän sisintä salaisuutta, 
ennenkuin me nykyaikana olemme tulleet selville, että 
vanhat ammonilaiset ja Taon sekä Brahman kumar- 
tajat ja Buddhan, Zaratusthran, Sokrateen ja Jeesuk- 
sen oppilaat ovat itse asiassa kaikki alkujaan saa- 
neet väläyksen samaa elämän valoa, joka on ihmis- 
kuntaa johtanut rakkauden, oikeuden, totuuden tiellä 
eteenpäin, vaikka ovatkin yhä uudestaan eksyneet pois 
ahneuden, tietämättömyyden pimeille poluille. 

Kuinka monen monet seurat ja yhdistykset nyky- 
aikana hartaudella ja -uhrautuvaisuudella koettavat 
koota hajallaan olevaa ihmiskuntaa oppimaan yhteis- 
toiminnan. veljellistä lakia. Raittiusmies on yhtä 
varma kuin unionisti asiansa pyhyydestä, sosialisti yhtä 
hyvin kuin teosoofi on valmis uhraamaan ja kärsi- 
määnkin asiansa edestä. Mutta harva on vielä sillä 
kannalla, että voisi kiitollisuudella ajatella Hegeliä 

"yhtä hyvin kuin Darwinia, Voltairea yhtä hyvin 
kuin Lutheria, Annie Besantia yhtä hyvin kuin Karl 
Marxia. 

He ovat kyllä opettaneet meitä eri tavalla totuutta 
löytämään. Toinen on kenties ollut etevämpi kuin 
toinen. Mutta mitä siitä on haittaa? Eiväthän he 
yksikään ole sanoneet, että he tässä nyt viimeisen sa- 
nan totuutta julistavat. He ovat jokainen tehneet vel- 
vollisuutensa ja jättäneet työnsä muitten jatkettavaksi. 
Kuka meistä ei olisi oppinut isältään ja äidiltään 
aivan eri asioita ja usein aivan eri valossa. Kuiten- 
kin me rakkaudella ja kiitollisuudella muistelemme 
molempia. 

Luonto on yksi ainoa suuri kokonaisuus. Yksi 
ainoa aineen, yksi ainoa voiman, yksi ainoa elämän 
laki on olemassa. Kaikki erilaiset luonnon ilmiöt ovat 
siitä vaan eri ilmaus-muotoja. 

Aina kun me jollakin alalla olemme totuuden löytä- 
neet, olemme keksineet sen salaisen systeemin, jonka 
mukaan laki kullakin alalla esiintyy ja toimii, niin 
me korotamme sen tutkimusalan tieteeksi. Meille on 
tieto avaruuden järjestöstä, fysiikan ja kemian laeista, 
matematiikan ja musiikin peruslaeista. Mutta me 
emme vielä tunne sitä lakia, jonka mukaan ajatuk- 
set meidän keskuudessamme liikkuvat ja vaikuttavat. 
Kuinka suuri mullistus onkaan tapahtunut meidän 
käsityksessämme luonnon rakenteesta, saatuamme sel- 
ville, että näkyvän luonnon perusvoima on sähkö. 
Vielä suurempi mullistus tulee silloin tapahtumaan, 
kun me opimme ymmärtämään, että tämä sähkö on- 
kin ainoastaan ajatuksen palveluksessa oleva ase. 

Näin opettaa se' uusi koulu, joka nimellä »New 
Thought» (= Uusi ajatus) nykyisin tekee Amerikassa 


5 


uutterasti työtä kootakseen nykyisin keskinäiseen kiis- 
telyyn ja riitaisuuteen hajonneet eri nimiset iiuden ajan 
edistysriennot ja harrastukset. 

» Uudella ajatuksella», sanovat he, vei ole mitään us- 
konkappaleita eikä tunnustuksia. Siihen kuuluu ihmisiä, 
jotka jokainen ovat säilyttäneet itselleen oikeuden kat- 
soa asioita omilla silmillään, ottaa totuutta vastaan 
sellaisena kuin se kullekin itselleen esiintyy, selittää 
sitä totuutta kunkin oman ymmärryksen ja henkisen 
kirkastumisen valossa. Sellaiset ihmiset eivät tunnusta 
mitään ulkonaisia laitoksia, sillä he löytävät sen 
omasta itsestään, mitä he etsivät. He ajattelevat itse 
eivätkä tunnusta ketään toista miestä tahi naista val- 
tuutetuksi tulkitsemaan sellaista, minkä ihmisen oma 
henki vaan voi tulkita. Uuden ajatuksen tutkijat ovat 
perin erilaisia ihmisiä pikkuasioissa, sanoissaan ja 
esitystavassaan, mutta sisimmässään he kaikki ym- 
märtävät toisiaan. Heillä on jokaisella osa totuutta, 
mutta kellään ei ole koko totuutta. Jokainen kulkee 
keskipistettä kohti omaa polkuansa, mutta matkan 
päämäärä on jokaisella sama». 

Tämä teos » Ajatusten laki» on helppotajuiseen suo- 
malaiseen pukuun puettu lyhennys luennoista, jotka 
jo ovat useassa painoksessa levinneet yli Amerikan. 
Useita uusia sanoja on täytynyt tekaista, kun ei ole 
vielä kielessämme vastaavia. 

Jos teos saavuttaa sellaisen kannatuksen, kuin us- 
kon sen ansaitsevan, niin piakkoin julaistaan toinen, 
jossa kirjoittajan käsitys Luonnon suuresta Olennosta 
sangen valoisasti esitetään, huolimatta niistä vaikeuk- 
sista, mitä rajattomain käsitteitten esittäminen rajal- 


lisessa puvussa tuottaa. 
I Suomentaja. 


c--S 


AJATUKSET OVAT AALTOJA. 


Jokainen ajatus, jonka me ajattelemme, panee liik- 
keelle ajatusaaltoja eli vireilyjä, jotka lähtevät liikkeelle 
suuremmalla tahi pienemmällä nopeudella ja kestävyy- 
dellä, riippuen alkuperäisen ajatuksen voimasta. Tämä 
liikkeelle pantu ajatus koskettaa voimakkaammin tahi 
heikommiin ajatuksen liikkeellä panijasta kaukanakin 
olevia henkilöitä. Me alituisesti lähetämme itsestämme 
ajatus-säkeneitä ja alituisesti otamme vastaan muitten 
ajatusaaltoja. Me emme nyt puhu niistä ajatuksista, 
— jotka tahallisesti lähetetään yhdestä ajatteesta*) toisen 
ajatteesen, eikä niistä ajatuksista, jotka joku ajate ot- 
taa tahallaan vastaan toisen ajatteesta, telepathian jo tie- 
teeksi tunnustettujen lakien mukaan, mutta yhtä todel- 
liseen, mutta vähemmän tunnettuun, tiedottomaan aja- 
tusten lähettämiseen ja vastaanottamiseen, joka tapah- 
tuu yhtämittaisesti kaikkien meidän välillä. Tietysti 
on tämäkin kysymys oikeastaan telepathiaa eli ajatus- 
tensiirtoa, mutta tuota sanaa käytetään tavallisesti mer- 
kitsemään ajatuksellisten sanomain tahallista lähettä- 
mistä ja vastaanottamista. 

Ajatus-siirtoa harjotetaan aivan yleiseen kaikkien ih- 
misten kesken, enimmäkseen välillisesti ja itsetiedotto- 


*) Engl. kielellä mind. 

masti. Meidän ajatuksemme luovat vireitä, jotka läh- 
tevät säteilemään kaikkiin suuntiin ja vaikuttavat enem- 
män tahi vähemmän kaikkiin ihmisiin, joitten ajatteit- 
ten kanssa ne tulevat yhteyteen. Me näemme esi- 
merkkejä tästä jokapäiväisessä elämässä. Ihmiset otta- 
vat tietämättään vaikutuksia toisten ajatuksista liike- 
asioissaan, kadulla, teatterissa, kirkossa ja itse asiassa 
kaikkialla. Yleisen mielipiteen muodostavat suureksi 
osaksi joukko tarmokkaita, positiivisia ajattelijoita pa- 
nemalla liikkeelle ajatusaaltoja, joilla he nopeasti otta- 
vat vaikutuksensa alaiseksi koko maan, ajatusaaltojen 
kasvaessa sen mukaan, kuin ne kulkevat eteenpäin, ja 
saadessa lisävoimaa jokaisen ajatteesta, johon ne kos- 
kettavat. Suuret kansalliset ajatusaallot vierivät maan 
yli, vieden mukanaan kaikki muut, paitsi ne, jotka ym- 
märtävät ajatuksellisen vaikutuksen lakeja ja jotka osaa- 
vat turvata itseään näitä ulkoa tulevia »töytäyksiä» 
vastaan. 

On olemassa muuan hyvin tärkeä tosiasia tässä 
ajatusvireitten voiman tutkimisessa, jotka jokaisen 
miehen ja vaimon olisi aina pidettävä mielessään. 
» Vertainen vetää puoleensa vertaisiaan» pitää paik- 
kansa ajatusmaailmassakin. Jokainen on alttiina sel- 
laisille ajatuksille, jotka jollakin tavalla ovat sopusoin- 
tuisia hänen omiensa kanssa. Mies, joka kantaa vi- 
haa, vetää puoleensa kaikki vihan- ja pahansuopaisuu- 
den ajatusaallot laajan säteen piirissä ja nämä lisä- 
ajatukset vaikuttavat sytykkeitten tavalla hänen alhai- 
siin tunteisiinsa, tehden hänet vihamielisemmäksi kuin 
konsanaan. Jokainen, joka ajattelee ikmisrakkautta 
ja on kehittynyt ulkopuolelle puutteellisen kehityksen 
negatiivisia ajatuksia, ei vedä puoleensa tällaisia ne- 
= gatiivisia ajatuksia. Ne rientävät hänen sivuitsensa, 

kiirehtien jonnekin puoleensa vetävään paikkaan muit- 
ten ajatteissa, jotka liikuskelevat samanlaisilla aloilla. 
* Ja se, joka ajattelee ihmisrakkautta, vetää puoleensa. 
kaikki. hänen vaikutuspiirinsä sisältä liikkuvat ihmis- 
rakkauden ajatusaallot. Ihmiset vaistomaisesti tunte- 
vat tämän, kokoontuessaan asumaan sellaisten ihmis- 
ten naapuruuteen, jotka liikkuvat samanlaisilla ajatus- 
alueilla. Kunnilla on oma' olentonsa niinkuin persoo- 
nillakin. Joka kylällä, kaupungilla ja suurkaupungilla 
on oma omituisuutensa, jonka vieras tullessaan tun- 
tee. Ja muukalaiset, jotka muuttavat tällaisiin paikkoi- 
hin, omistavat vähitellen paikan omituisuudet, jolleivät 
ne tunnu hänestä liian vastenmielisiltä, jolloin he pyrki- 
vät muuttamaan pois niinpian kuin mahdollista eivätkä 
ole tyytyväisiä ennenkuin he ovat päässeet. On san- 
gen mieluista olla sellaisten piirissä, joitten ajatukset 
ovat sopusointuisia omiemme kanssa, sillä siten me 
lisäämme toinen toisemme voimaa ja olemme vapaina 
häiritsevistä ulkoa tulevista vaikutuksista. Mutta tie- 
tysti voivat jotkut ihmiset harjotuksen kautta, ymmär- 
täessään tämän lain, tahallaan lähettää ajatuksen toi- 
siin sekä vaaratta asettua aivan toisin ajattelevien pii- 
riin, voivatpa vielä pitkäin matkain päästä koota luok- 
sensa sellaisia ajatuksia, jotka ovat sopusoinnussa hei- 
dän omiensa kanssa. 
Jokaisella ihmisellä on aina hänen ympärillään n. 
s. »ajatusaura», joka heti koskettaa niihin, joitten lä- 
histöön hän saapuu. Muutamat ihmiset vetävät meitä 
puoleensa puhumatta yhtään ainoata sanaa, kun toiset 
taasen sysäävät luotaan, niinpian kuin me astumme 
heidän »auransa» säteen sisäpuolelle. Ihmisen »aura» 
sisältää hänen tavallisimpain ajatustensa soinnut, se 
henkii hänen tavallista ajatuksellista olentoansa. Tä- 

män auran vaikutusta eivät tunne yksinomaan ihmiset, 
vaan eläimetkin.: Lapset ovat erinomaisen alttiita sen 
vaikutukselle ja lasten monet selittämättömät »pidän» 
ja »en pidä» eivät ole selitettävissä muuten kuin tällä 
tavoin. Jotkut henkilöt ovat hyvin hentoja toisten 
ajatus-ilmanalan vaikutuksille ja tuntevat heti niitten 
ajatuksellisen mielialan, joitten kanssa he joutuvat te- 
kemisiin. Jotkut henkielämän tuntijat voivat tarkastaa- 
kin tätä: »auraa» ja vakuuttavat, että se vaihettelee 
tiiviydessä ja varjoisuudessa asianomaisen pääasiallis- 
ten ajatusten laadun mukaan. 

Kun ihminen kerran käsittää ajatusten lain ih- 
meellistä merkitystä, niin hän oppii siten hallitsemaan 
ajatuksiaan, että hän vetää puoleensa ainoastaan pa- 
raita, hyödyllisimpiä ajatuksia maailmasta eikä masen- 
tavia, vahingollisia, negatiivisia ajatuksia, joita niin mo- 
nen henkilön ajatteesta alituiseen leviää. Ihminen, joka 
viettää toivehikasta luottavaa pelotonta ajatuksellista 
elämää, vetää puoleensa samallaisia ajatuksia toisista. 
Hän saa näistä ulkoa tulevista ajatuksista voimaa ja 
apua ja tulee menemään myötäkäymisestä myötäkäy- 
miseen niitten ajatusten yhteisvoiman avustamana, 
jotka hän vetää puoleensa. Hän tulee silloin mag- 
neetiksi, joka vetää luoksensa sellaista, mikä häntä 
vahvistaa ja auttaa. Yhtä todenperäistä on se, että 
ihminen, joka viettää negatiivista, pelokasta, alaku- 
loista ajatuksellista elämää, vetää puoleensa saman- 
laatuisia ajatuksia ajatusmerestä, jotka vetävät ja raas- 
tavat häntä yhä syvemmälle epätoivon mutaan. Sillä 
pidettäköön mielessä, että vertaiset vetävät puoleensa 
vertaisiansa ajatusten maailmassa. Ja varmaa on, että 
mitä ikänä me ajattelemme, samallaisia toisten liikkeelle 
panemia ajatuksia me vedämme luoksemme. 


11 


Onko kukaan tehnyt havaintoja siitä, millainen 
vetovoima on ajatuksilla, kun muukalaiset joutuvat 
tekemisiin toistensa kanssa? Jokainen vetää puoleensa 
sen, joka on hänen laatuisensa. Aseta sata outoa 
miestä tahi naista huoneesen, ja tunnin kuluttua he 
ovat jakaantuneet ryhmiksi, jokainen ryhmä edustaen 
erilaisia luonteita — erilaista ajatuksellista mielialaa. 
Jokainen vaistomaisesti tuntee kaltaistensa vetovoiman 
itsessään. —& 

Jos ihminen siis haluaa kehittyä johonkin erityi- 
seen suuntaan, niin parasta on koettaa pysytellä aja- 
tuksissaan niin paljon kuin mahdollista sen suuntai- 
silla aloilla. Tällä tavoin hän ensiksikin harjottaa aja- 
tettaan itsetahtomukseen *) ja toiseksi vetää puoleensa 
suuresta ajatusten merestä niitä hyödyllisiä ajatuksia, 
joita muut ovat liikkeelle panneet; joten hän hyötyy 
yhtaikaa sekä omasta että muitten ajatuskyvystä. Usea 
meistä kiinteästi ja tarmolla miettiessämme jotakin eri- 
tyistä kysymystä olemme havainneet, että äkkiä uusi 
kirkas ajatus välähtää aivoihimme jostakin tuntematto- 
masta lähteestä ja me melkein hämmästymme löytäes- 
sämme arvokkaan ajatuksen, jota juuri tarvitsemme 
aineeseemme. Tarmokas, toivehikas, odottava, ryhdi- 
käs, positiivinen ajatus melkein mistä aineesta hyvänsä 
tuopi luokseen avuliaita, arvokkaita ajatuksia muilta. 
Ei ole epäilemistäkään, että useat ihmiset ovat kehit- 
täneet tähän suuntaan itsessään voimia, jotka saatta- 
vat heidät samalla alalla työskenteleväin paraitten ajät- 
teitten yhteyteen. Useat keksijät ovat huomanneet 
tehneensä yhtaikaa saman keksinnön ja kirjailijat ovat 
alituiseen havainneet, että se kirja, jonka he juuri ovat 





*) Engl. kielellä auto-suggestion. 

kirjoittaneet, on merkillisen yhdenlainen toisen kanssa, 
jonka samaan aikaan toinen kirjailija on valmistanut 
kenties aivan toisessa maassa. Paljon katkeruuttakin 
on siitä syystä syntynyt, kun ajatusten lain toimintaa 
ei ole ymmärretty. 

Ei ole mitään syytä hätääntyä siitä, että tietää voi- 
vansa joutua tarpeettomasti toisten vaikutusten alai- 
seksi. Itsensä turvaamiskeino on se, että ihminen aset- 
taa itsensä alttiiksi vastaanottamaan ainoastaan hyö- 
dyllisiä ajatusvireitä, sellaisia jotka ovat ylinnä hänen 
omassa ajatteessaan. Jokainen ihminen on oman ajat- 
teensa herra, eikä sinne pääse mitään sisälle, jollei 
hän sitä salli. Sisäinen vaikutus ajatteesen on paljon 
voimakkaampi kuin ulkonainen. : Ainoa, mitä hänen 
on tehtävä, on se, että hän pitää oman ajatteensa 
puhtaana alhaisista, negatiivisista ajatuksista, niin muit- 
ten negatiiviset ajatukset eivät pääse sinne astumaan. 
Ainoastaan ne ajatukset, jotka ovat sopusoinnussa hä- 
nen ajatustensa kanssa löytävät tyyssijan hänen ajat- 
teessaan. Hänen on vaan määrättävä oma musiikki- 
avain ja hänen ajatteensa ei ole tietävinään muusta 
ajatusmusiikista. ' Jos hän ajattelee rakkautta, niin viha 
ei pääse häntä lähenemään; jos hän ajattelee totuutta, 
niin valhe-ajatukset pakenevat häntä. Niinkuin ihmi- 
nen ajattelee sydämmessänsä, sellainen hän om». 

Ihmisellä on ihmeellinen kyky sillä tavoin kehittä- 
mään ajatettaan, että hän voipi vetää luoksensa sitä, 
mitä hän tarvitsee, suuresta vielä julkilausumattomain 
ajatustenkin merestä. Hän löytää äärettömät varastot 
julkilausumatta olevia ajatuksia, jotka pyrkivät julki. 
Ja halukkaasti virtaavat ne sellaiset ajatukset hänen 
ajatteensa kautta siihen ulkonaiseen ilmausmuotoon, 
jota ne eivät alkuperäiseltä synnyttäjältänsä saaneet. 

Ajatukset himoavat ulkonaista ilmausmuotoa ja ka- 
saantuvat julkipäästettäviksi pyrkimään sellaiseen ajat- 
teesen, jolla on kylliksi tarmoa antamaan ulkomuotoa 
niille ajatuksille, jotka tulevat hänen tykönsä. 

Useat ihmiset ovat liian laiskoja julkituomaan niitä 
suuria ajatuksia, joita he synnyttävät ja siitä syystä 
saavat toiset ottaa vastaan nämä muotoa vaille jääneet 
ajatukset ja käyttää niitä hyväkseen. Mitään ei luon- 
nossa mene hukkaan, ja mistä yksi ihminen ei tahdo 
hyötyä, sen toinen käyttää hyväkseen. Julkilausumatta 
jäävät ajatukset talletetaan yhteiseen tavaravarastoon 
niitten käytettäviksi, jotka niitä tarvitsevat ja haluavat 
kutsua luoksensa. | 

Meidän ajatteemme on magneetti, joka vetää puo- 
leensa ajatuksia sen mukaan kuin meidän tietoiset tahi 
tiedottomat tarpeemme ja halumme niitä kaipaavat. 
Harjottamalla oikean ajatuksellisen mielialan viljelystä, 
me voimme saada käytettäväksemme maailman ajatus- 
työn paraat tuotteet. Eiköhän kannata koettaa? 


VETOVOIMAN LAKI 


Vetovoiman lain ymmärtäminen on ensi alusta san- 
gen vaikeata ajatusten lakia tutkimaan ruvetessa. On 
suhteellisesti helppo ymmärtää ajatteen vaikutusta ruu- 
miisen, ajatteen vaikutusta toisten ajatteesen, tahdon- 
voiman vaikutusta ajatteesen, ja sitä tosiasiata, että 
ajatus vetää vertaisiansa luoksensa j. n. e. Mutta kun 
= ensi kertaa kuulee sanottavan, että on olemassa vefo- 
voiman laki, jonka mukaan ihminen vetää esineitä luok- 
seen, ajatustensa luonteen avulla harjottaa komentoa 
ulkonaisten kappalten yli, on melkein mahdoton ensi 
alussa uskoa tätä tosiasiata, käsittää sellaisen lain ole- 
massa oloa. Ilmeisesti ajatusten vaikutus ihmisiin on 
aivan erilainen kuin esineihin. Mutta kun Kaiken Yh- 
teisyyden laki kerram on selvänä, niin alkaa käsitys 
siitäkin selvetä, mitenkä yksi osa kokonaisuutta voi 
liikuttaa toista kokonaisuuden osaa, olkoon se toinen 
osa ihminen tahi kappale. Monelle ajattelijalle on jo 
selvänä vetovoiman lain vaikutus ja vertailevalla jär- 
keilemisellä onkin sangen selvä käsitys saavutettavissa, 
mutta harvoin saa tästä asiasta selvään todisteluun 
tutustua. Mutta että vetomoiman laki on olemassa ja 
alituisessa toiminnassa, sen moni mies ja nainen tie- 
tää kokemuksesta. Alottelijan on tietysti tyydyttävä 

alussa uskomaan tämän lain olemassaoloa, kunnes hän 
saa oman vakuutuksensa sen olemassaolosta oman 
kokemuksensa kautta. 

Luonnossa näkyy olevan sellainen laki, että jo- 
kainen atoomi kykenee vetämään puoleensa sitä, mikä 
sen kehitykselle on välttämätöntä. Se voima, joka saa 
nämä tulokset aikaan on halu. On olemassa monen- 
laisia haluja, mutta voimakkaimmalla on suurin vetoima. 
Tämä laki tunnetaan vaikuttavaksi Luonnon kaikkien 
eri asteitten läpi, mutta vasta nykyisin aletaan päästä 
sen totuuden jälille, että tämä laki on voimassa aja- 
tuksenkin tasolla. , 

Meidän ajatteemme luonne saattaa meidät vetä- 
mään puoleensa sellaisia esineitä, jotka vastaavat mei- 
dän ajatuksiamme ja halujamme. Jos joku ajatus on 
lujasti muodostunut meidän ajatteessamme ja pysyy 
siinä yhtämittaisesti eleillä, niin se vetää sen ylläpitä- 
jän luo ne esineet, joita ajatus sisältää, paitsi sellai- 
sessa tapauksessa, milloin toiset ajatusvoimat ovat 
vaikuttamassa päinvastaiseen suuntaan. Jos kaksi 
miestä haluavat itselleen samaa esinettä, niin voimak- 
kaampi ajate sen voittaa itselleen. Mutta usein ei ole 
parasta toivoa itselleen määrättyä esinettä, sillä juuri 
se erityinen esine ehkä ei olekaan meille paras nykyi- 
sella kehitysasteella ollessamme. Edullisinta on py- 
syä kiinni lopullisen menestyksen ajatuksessa, jättäen 
yksityis-seikat Lain sovitettaviksi ja käyttäen hyväkseen 
satunnaisia tapahtumia, kääntämällä ne tarkoitukselle 
hyödyksi eikä missään tapauksessa laiminlyömällä asian- 
haaroja, jotka sattuvat tarjolle. Pian tulee silloin sel- 
ville, että Laki toimii juuri tällä tavalla. Järkevintä on 
se, että painamme ajatteeseemme toivomuksen me- 
nestyksestä ja tarkotuksen saavuttamisesta, mutta jä- 

tämme erikois-seikat ajan muodostettaviksi. Kuitenkin 
on mitä suurimmalla huolella käytettävä tarkotuksen 
hyväksi jokainen ulkonainen seikka, mikä tarjolle tu- 
lee, pitäen aina mielessään, että tätä erikoistapausta on 
paras pitää edullisimpana seikkana mikä tapahtua saat- 
toi kulussamme lopullista päämäärää kohti *). 

Suuri osa vetovoiman työstä suoriutuu sen kautta, 
että ihminen vetää puoleensa saman aatteisia henki- 
löitä, jotka ovat taipuisia hyväksymään hänen tarko- 
tuksiaan, suunnitelmiaan aatteellisella sekä käytännölli- 
sellä alalla, samalla kuin ihminen itse tulee vedetyksi 
toisten ihmisten luo, joista hänelle on hyötyä. Tämä 
on keskinäistä, molemmin puolista vetovoimaa eikä 
toisen ajatteen yksipuolista vaikutusta toiseen. 

Kaksi miestä, joilla on samanlainen ajatuksellinen 
elämänsuunta vetävät toisiansa'ja hyötyvät molemmat 
toisistaan. Vaikka tuloksena useimmiten tulee ole- 
maan vetovoima esineihin, saapuvat ne esineet kuiten- 
kin ihmisten tuomina. Paljon muita tärkeitä seurauk- 
sia on siitä, jos joku kykenee vastaanottamaan ulko- 
puolelta sellaisia ' ajatuksia ja aatteita, jotka hän voi 
panna käytäntöön tyydyttäen siten mielihalunsa. Mutta 
on tapauksia, joissa ajatteella näyttää olevan suoranainen 
vetovoima esineihin. Muutamat ihmiset näyttävät olevan 
turvattuja tapaturmia vastaan, toisille alituiseen tapahtuu 
vahinkoja. Rohkeat, uskaliaat miehet näyttävät olevan 
ulkopuolella mahdollisuuksien, jotka sattuvat alituisen 
pelon alla eläville ihmisille. Jotkut ihmiset näyttävät 
viettävän tappeluissa riemuelämää, kun toiset saavat 
aina haavoja. On paljon yleiseen tunnettuja tosiasioita, 
että miehet, jotka ovat melkein etsimällä etsineet kuo- 





*) » Vastoinkäymiset ovat salapukusia siunauksia». 


17 


lemaa, eivät ole sitä löytäneet. Ensi silmäyksellä luu- 
lisi, että he eivät saavuttaneet sitä, mitä he hakivat; 
mutta lähempi tarkastus selvittää syyn. He eivät ol- 
leet vapautuneet kuoleman pelosta eivätkä siis tahto- 
neetkaan kuolemaa täydellä tahdon tarmolla. Sama 
laki pitää paikkansa jokapäiväisessä elämässä. Mies, 
jolla on uskallusta ja on vapaa pelvosta, tekee usein 
uhkarohkeita kokeiluja, mutta melkein aina pääsee lo- 
pulla perille. Jos hän joutuu tappiolle, niin on se 
siksi, että hän »menettää hermonsa» *) viime tiukassa. 
Pelko on suurimpia vaikuttimia ajatteesen. Se on yhtä 
voimakas, kuin luja luottamus (usko) ja itse asiassa 
pelko onkin jonkinlainen luja luottamus pahan tule- 
miseen, jolloin tämän negatiivisen luottamuksen voima 
riippuu pelon voimasta. 
Meidän ajatuksemme saattavat meidät yhteyteen 
ulkomaailman voimain kanssa ja me kiinnitämme puo- 
leemme ja karkotamme luotamme ihmisiä sekä esineitä 
sen mukaan kuin ajatuksia meissä liikkuu. Me olemme 
heidän kanssaan alituisessa yhteydessä, sillä meidän 
ajatuksiimme on sama avain. Me olemme läheisessä 
yhteydessä kaikkien kokonaisuuden osain kanssa, 
mutta me vedämme puoleemme ainoastaan sellaisia 
kokonaisuuden osia, jotka ovat meidän ajatteemme ra- 
kenteen kanssa sopusoinnussa. Jos me ajattelemme 
menestystä, onnistumista, niin me pian huomaamme 
panneemme liikkeelle sellaisia voimia, jotka johtavat 
onnistumiseen, ja jos me ajan mukana pysytämme 
ajatteemme samassa soinnussa, niin muut asianhaarat 
kääntyvät meille myötäsiksi sen mukaan, kuin me 
niitä tarvitsemme, auttaen meitä meidän ponnistuksis- 


*) Tavallinen amerikkalainen sananparsi. 

samme. Asiat tulevat meille ikäänkuin vastaan usein 
hämmästyttävällä | tarkotuksen-mukaisuudella ja tilai- 
suuksia tulee tarjolle, jotka oikein varteen otettuina 
takaavat meille onnistumisen. '” Me huomaamme, että 
meidän ajatteeseemme tulee uusia ajatuksia, joita me 
emme saa hylätä. Me löydämme ihmisia, jotka avus- 
tavat meitä monella tavalla, ehdotuksilla, tarjouksilla ja 
varsinaisella avullakin. Luonnollisesti se työ, mikä 
meidän itsemme on tehtävänä, ei tule muilta tehdyksi, 
mutta laki auttaa ja ohjaa meitä alituiseen. Se tuo 
tarjouksia ja tilaisuuksia meidän ovellemme, mutta 
meidän on otettava ne vastaan. Se ohjaa meidät edis- 
tyksen ovelle, mutta meidän: on itsemme avattava ovi 
auki. Se kyllä usein kulettelee meitä niinkuin näyttää 
jäniksen teitä, mutta me emme saa tuskaantua, sillä 
perille tulemme me lopulla varmasti, olkoon tie kuinka 
kierä hyvänsä. 

Joskus se viepi meidät juuri sen paikan ohitse, 
mitä me pidimme ennen päämääränämme ja ohimen- 
nessämme me emme voi olla hymyilemättä, ajatelles- 
samme, mitenkä tämä paikka tiellä, joka nyt näyttää 
niin mitättömältä, vähäsen aikaa sitten näytti meidän 
päämaaliltamme, matkamme loppupisteeltä. Usein se 
esine, joka näyttää edustavan kaiken sen, mitä meidän 
kannattaa tavottaa, ja joka innostaa meitä suurimpiin 
ponnistuksiin, on menettänyt kaiken viehätysvoimansa 
silloin, kun tulemme sen saapuville, ja me emme yri- 
täkään tavottaa sitä, vaan menemme ohi niitten vas- 
tustamattomain voimain tempaamina, jotka on pantu 
liikkeelle. 

Luottamus Luonnon lakiin ja sen ehdoton tunnus- 
taminen, näyttää tulevan palkituksi sillä, että ihminen 
heti pääsee kulkemaan eteenpäin kehityksen tietä. Luot- 

tamuksen puute ja sen kieltäminen näyttää olevan 
kuni jarru kaikelle eteenpäin pääsemiselle. Mutta Jaki 
on aina vaikuttamassa. Jos me emme mene eteen- 
päin, niin viepi se meitä johonkin toiseen suuntaan 
sen voiman avulla, minkä me vaikka tiedottomastikin 
olemme panneet liikkeelle. Laki vaikuttaa kahdella ta- 
valla, vaikka sen molemmat eri tavat ovat saman eri 
ilmenemismuotoja. Se, jota me pelkäämme, vetää 
yhtä voimakkaasti puoleensa kuin se, jota me toi- 
vomme. 

Jos joku odottaa vastoinkäymisiä, niin hän saapi- 
kin niitä, ja silloin kun hän on mielestään kyllin luja 
mitä hyvänsä kestämään ja voittamaan, ei vastoinkäy- 
minen näytäkään tulevan. Useimmiten meitä kohtaa 
se, mitä me odotamme. Vanha sananlasku sanoo, 
että maailma mittaa miestä hänen omalla kyynärpuul- 
laan. Vaikka se ei ehdottomasti tosi olekaan, tunnus- 
taa sekin tuon suuren Luonnon lain. Se mies, joka 
aina pelkää tulevansa potkituksi ja häväistyksi, näkee 
tavallisesti luulonsa toteutuvan, mutta se, joka vaatii 
arvonantoa, sitä myöskin saapi osakseen. 

Niinkuin jo on sanottu, laki ei tee meidän puoles- 
tanne mitään valmiiksi, vaan ainoastaan tarjoaa työ- 
aseet ja tarpeet oikeaan aikaan meidän käteemme pi- 
täen niitä aina tarpeen mukaan tarjolla. Laki tarjoaa 
meille aina uusia tilaisuuksia, ja meidän asiamme on 
käyttää niitä hyväksemme tahi antaa niitteen mennä 
ohitse. Ajatukset, esineet, ihmiset, tilaisuudet ja tar- 
joukset, joita me vedämme puoleemme, kulkevat aina 
ohitsemme. Mutta tarvitaan rohkeutta käydä niihin 
käsiksi. Onnekas mies on se, joka ymmärtää käyttää 
hyväkseen niitä tilaisuuksia. joitten muut antavat mennä 
sivuitse. Hänellä kasvaa luottamus omaan itseensä ja 

kykyynsä muodostamaan raaka-aineesta jotakin kelvol- 
lista: Siitä syystä hän ei joudu milloinkaan siihen ti- 
laan, ettei maailma hänelle mitään hyvää tarjoaisi tahi 
että kaikki hyvät mahdollisuudet. jo olisivat hänet jättä- 
neet. Hän hyvin hyvästi tietää, että on yllin kyllin 
entisten lisäksi hyviä asioita siellä mistä edellisetkin 
tulivat, ja hän pitää yksinkertaisesti silmänsä auki ja 
hetken päästä jo taasen tulee jotakin, minkä hän ottaa 
huostaansa ja pitää hyvänään. 

Vetovoima on aina vaikuttamassa. Me lakkaamatta 
sitä käytämme hyväksemme tietoisesti tahi tietämättä. 
Meidän asiamme on pitää tätä lakia joko mestarinamme 
tahi palvelijanamme. 


AJATTEEN KASVATUS 


Kehittyneelle ihmiselle myöntää luonto etuoikeuden 
muodostamaan ajatteensa sellaiseksi kuin hän itse tah- 
too, oikeuden muutella, korjata sitä ja lisäillä ajatteel- 
liseen koneistoonsa. Alemmissa eläimissä, alkuperäi- 
sessä ihmisessä vieläpä enimmissä nykyajan ihmisissä- 
kin ajatteen rakennustyöstä suurimmaksi osaksi pitä- 
vät huolta niitten ulkopuolella olevat voimat, ympä- 
ristö, seura, toisten tahtomukset y. m. ja enimminkin 
kehittynyt ihminen on näille vaikutuksille alttiina. 
Mutta kehittynyt ihminen tietää, että hän, hän itse, on 
asianomainen ajatteensa rakennustyössä. Tämä raken- 
nustyö kyllä tapahtuu itsetiedottomasti, itsetietoisen 
ajatuksen hankkiessa aineksia ja minuuden ollessa ra- 
kentajana. Meidän ajatteemme on, näet, vaikka mei- 
dän tietämättämme yhtämittaisesti, niinkuin edellä on 
osotettu, oman ajatustapamme, sekä muitten ajatusten 
ja tahtomusten alaisina. Meidän ajatusolemuksemme, 
jota ajatteeksi nimitämme, on kuni varastohuone jo- 
hon yhäti kootaan tavaraa entisten lisäksi; koko varas- 
ton arvo riippuu siitä, millaista tavaraa siihen on koottu. 
Meidän ajatteemme toimii siis kahdella tavalla, tetoi- 
sesti ja tiedottomasti. Me nimitämme toista toimintaa 
tietoiseksi toista alitietoiseksi *). 





*) Engl. kielellä : conscious ja sub-conscious. 

Ajatteemme arvo riippuu kokonaan siitä, millaista 
tavaraa sen varastoon kootaan. Jos tavara on kelvo- 
tonta, niin ajatteemmekin on huono, jos tavara on 
tarpeetonta, niin ajatteemme on meille hyödytön, vaikka 
se muuten olisikin kuten muistiurheilijoilla koko lailla 
kehitetty. | 

Tähän ajatteemme suureen säiliöön me kokoamme 
tavarata tulevaisuuden varalta ja yhtämittaa me niitä 
myös käytämme. Suurin osa ajatustyötä tapahtuu tie- 
dottomuuden tasolla, mutta tällä tiedottomuuden ta- 
solla voi ajate käyttää hyväkseen ainoastaan sellaisia 
aineksia, mitkä on ennen sen piiriin tuotu talteen. 

Ajatus liikkuu kernaimmin siellä, missä sillä on vä- 
himmin vastarintaa kestettävänä ja kun meidän täytyy 
ryhtyä jotakin ainetta ajattelemaan, me huomaamme 
valitsevamme aina helpoimman ajatustien, sen nimit- 
täin, jota pitkin ajatuksemme on useimmiten ennen 
liidellyt. Meitä väsyttää liikkua ajatuksillamme uusia 
polkuja, mutta vanhoilla tutuilla teillä liikkuminen ei 
tuota päljoa vaivaa. Siitä syystä me liikumme ker- 
naimmin siellä, missä vastarinta on heikoin. Meidän 
tietomme voi siis sanoa liikkuvan tietoisuuden ja ali- 
tietoisuuden tasolla. Ja meillä on ajatteemme alitietoi- 
suuden tasolla paljon varastoon survottuja mielipiteitä, 
paljon valmiiksi tehtyjä ajatuksia, joita me emme ole 
milloinkaan vakavasti tutkineet. Joskus entisyydessä 
me olemme vastaanottaneet nämä mielipiteet tahi aat- 
teet jostakin lähteestä, emmekä ole milloinkaan asian 
. toista puolta tutkineet. Kun joku näistä aineista tu- 
lee keskustelun alaiseksi tahi luettavaksi, niin me huo- 
maamme, . että meillä on niistä valmis mielipiteemme 
ja me olemme usein oikein kiihkoisia niitä puolusta- 
maan. Mutta vasta silloin, kun meidän tulee pakko 

ottaa tuo vanha mielipide tahi periaate huolellisen tar- 
kastelun alaiseksi, me , huomaamme, että sillä ei ole 
mitään arvoa laisinkaan. Silloin meitä harmittaa, aja- 
tellessamme, että me olemme niin kauan pitäneet sitä 
vanhaa kalua arvossaan, ja me hylkäämme sen, ko- 
hottaen sijalle omassa ajatustehtaassamme valmistetun 
arvoesineen. Huoleilinen ajatteellinen huoneenpuhdis- 
tus paljastaa meille koko joukon tällaisia arvottomia 
tahi puutteellisia esineitä alitietoisuutemme varasto- 
huoneessa. 

* Monien arvottomain ajatusromujen seassa, mitä 
useimmat ajatteet retuuttelevat mukanaan, ovat pelon, 
huolen, mustasukkaisuuden, vihan, pahasuopaisuuden, 
kateuden y. m. ajatukset. Näitten esineitten huolelli- 
nen tarkastus päättyy niin, että ne heitetään ajatusten 
tunkiolle ja uusia ajanmukaisia ajatuksia otetaan sijalle. 
Mikään näistä esineistä ei kestä Korkeamman Järjen 
arvostelua. Mitenkä sitten tämän arvostelijan edessä 
käypikään sellaisten oppien, kuin, että »ihminen on 
vaan maan matonen», tahi »vaivanen syntinen, ijan- 
kaikkisen tuomion arvoinen», »pimeyden lapsi, kelvol- 
linen ainoastaan tuliseen maanonkaloon>» y. m. s. Kaikki 
nämä luulot ovat siirtyneet kirkon suojassa sukupol- 
vesta sukupolveen ja ihmiset ovat panneet ne säilöön 
alitietoisuuden varastoon, pitäen niitä yhtämittaa käy- 
tännössä. 

Kuinka voi ihminen pitää itseään, omaa minuut- 
taan, maan matosena ja pimeyden lapsena ja samalla 
kuitenkin olla vakuutettu, olevansa »Jumalan poika», 
jonka päämäärä on niin suuri, niin ylevä, niin loistava, 
ettei hänen ajatteensa edes voi siitä itselleen käsitystä 
luoda? Mutta millä tavalla voi ihminen tällaisten aja- 
tusten valtaamana, heittää pois sen kuoren, josta hän 

on ulos kasvanut, ja astua! suoraan kirkkaampaa hen- 
kistä tietoisuutta kohti? 

Tappion pelko, hätä, huoli ja kaikki ne muut. Ne 
ne ovat aina tiellä! Näitä aineksia ajetaan häneen niin 
paljon, että hän on aivan täynnä niitä. Ne ne mää- 
räävät kaikki hänen tekonsa ja ajatuksensa. Aina lii- 
kuskelee hän ajatuksissaan ja töissään, — näillä aloilla. 
Hän vaeltaa yhä uudelleen tuon vanhan tien läpi kun- 
nes se tulee hänelle tavaksi, toiseksi luonnoksi, josta 
on yhä vaikeampi enää irtaantua. 

Ihmisen .on tultava selville siitä, että hän on, mitä 
hän ajattelee. Hänen pitää tulla tietämään, että hän 
rakentaa ajatettaan — tiedottomasti kyllä, se on totta 
— niitten ajatusten laadulla, joita hän ajattelee. Jos 
hän ajattelee valoisia, herttasia, iloisia, luottavia, roh- 
keita ajatuksia, niin hän rakentaa ajatettaan näillä ra- 
kennusaineilla. Jos hän taasen ajattelee pelon, hädän, 
synkkämielisyyden ja epätoivon ajatuksia, niin hänen 
ajatteensa toimintatapa tulee niitten mukaiseksi, ja 
kaikkiin hänen tekoihinsa ylettyy vaikutus tästä hänen 
ajatuksellisen toimintatapansa varjosta. 

Tieteellisesti todistettu asia jo on se, että ihminen 
voi käytännöllisesti muuttaa luonteensa, ylläpitämällä 
itsessään huolellisesti jotakin ajatus-suuntaa ja anta- 
malla sen asettua asustamaan hänen alitietoisuutensa 
kortteeripaikassa. Ihminen voipi, pitämällä yhtämittaa 
ajatustaan määrätyllä uralla, siinä määrin kesyttää ja 
kehittää asianomaisia ominaisuuksiaan, että ne jonkun 
ajan päästä asettuvat pysyvästi toimimaan uuteen aja- 
tustapaansa, lähtien siitä alkaen ilman minkäänlaista 
vaikeutta vaeltamaan pitkin sitä uutta ajatusväylää, jolle 
ne on johdettu. Joka kerran kuin me ajattelemme tahi 
panemme toimeen jonkun ajatuksemme, meidän on sen 

helpompi tehdä tämä toisen kerran uudestaan ajattees- 
samme. 

Jos me haluamme olla tarmokas ja toimelias, niin 
koettakaamme ajatella niin paljon tarmokkaita ja toi- 
meliaita ajatuksia kuin voimme, ja koettakaamme panna 
ne käytäntöön. Saattakaamme ajatuksemme pysyvästi 
liikkumaan näissä aineissa ja pyrkikäämme tuomaan 
ajatuksemme näkyviin niin paljon kuin mahdollista. 
Tätä suuntaa seuratessamme, johdamme itsemme as- 
kel askeleelta uudelle tolalle, mitä kysymyksenalaiseen 
luonteen ominaisuuteen tulee, ja uusi ura alkaa meistä 
tuntua luonnolliselta elämänuralta, mutta se vanha hy- 
lätty tapa alkaa tuntua aivan luonnottomalta. Ihminen 
voi harjottaa ajatteensa työskentelemään mihin suun- 
taan hyvänsä. Muistettava vaan on, että tietoinen aja- 
tustyö harjottaa ja muodostaa alitietoista ajatetta. 

Me täytämme alitietoisuuden varastohuonetta kai- 
kella sillä, mitä me sinne vaan tahdomme tallentaa, ja 
kun meillä on tarve ottaa esille joitakin näistä ajatuk- 
sellisista tavaroista, me näemme löytävämme sieltä vaan 
niitä tavaroita, mitä on talteen pantu. 

Alitietoinen ajate voidaan kasvattaa aivan niin kuin 
voi kasvattaa lasta tahi kesyeläintä. Sitä voi muovata 
ja muodostaa mielen mukaan. Se vaatii luonnollisesti 
kestävyyttä, mutta se on perin tarpeellista. 

Meidän Minuutemme on niin kauan ollut meidän 
ajatteemme palvelijana (niinkuin se eläimellä on viet- 
tien palvelija), että me olemme tottuneet pitämään tätä 
tilaa auttamattomana, ja vaikka se on tuntunut meistä 
vastenmieliseltä, me olemme jo melkein nöyrtyneet 
kohtaloamme kantamaan. Oppikaamme nyt jo ym-- 
märtämään ajatuksellisen vapauden evankeliumia. Se 

osottaa, että ajate on ainoastaan meidän Minuutemme, 
meidän Itsemme, välikappale, sen käytettäväksi tarjolla 
oleva työase, kone, jonka Minuus voi opettaa itseänsä 
tottelemaan. Jos ihmisellä on halua ja tahtoa tähän, 
niin :hän voi muovata ajatteensa panemaan toimeen 
hänen pyrkimyksiänsä. 

Jos ihminen on joitakin ominaisuuksia eli n. s. 
luonnonlahjoja vailla, niin hän voi kehittää ja kasvat- 
taa itselleen näitä ominaisuuksia pitämällä niitä aina 
mielessään ja tuomalla niitä ilmi niin usein kuin sii- 
hen vaan on tilaisuus. Ja jos ihminen tahtoo voittaa 
jonkun ajatusheikkouden, niin hänen on koetettava 
aina pitää ajatuksensa kiintyneenä juuri päinvastaiseen 
asiaan. Ihminen on oma herransa, niin pian kuin hän 
tahtoo siksi tulla. Hän on varastohuoneensa isäntä 
ja voi ottaa vastaan ainoastaan sellaisia tavaroita, mitä 
hän pitää toivottavina. 

Jos ihmisellä ei ole kylliksi luottamusta itseensä 
tahi hän on liian arkaluontoinen, ujo tahi hentoher- 
monen, niin hänen tarvitsee oppia tarmokkaasti ajat- 
telemaan » Minä voin ja minä tahdon» ja seuraus on 
oleva ihmeellinen. Uudistakoon hän sen vaan yhä 
uudestaan, ei papukaian tavalla, vaan täydellä tajulla 
sen merkityksestä, ja ennen pitkää hän tulee huomaa- 
maan että »Minä voin, minä tahdon» vireilyt alkavat 
saada pysyvää jalansijaa hän ajatteessaan. Ja kun hä- 
nellä on äkkiä edessä joku tehtävä, hän heti löytää 
»Minä voin, minä tahdon» ajatuksensa muodostu- 
neena voimaksi, joka tulee heti näkyviin tekona. En- 
nen tätä muutosta hän aina ensi asiaksi tunsi itses- 
sään »En minä voi» ja »Minä pelkään —» kun jota- 
kin uutta tuli hänelle eteen. 

Sama on kaiken ajatustoiminnan laita. Ota tavaksi 
ajatella itseäsi sellaiseksi, miksi tahdot tulla, niin en- 
nen pitkää huomaat kehittyväsi juuri siksi. | 

Meidän ajatteemme kehittyy lakkaamatta, me ra- 
kennamme luonteemme temppeliä joka päivä. 


AJATE JA RUUMIS 


Tällä kirjotuksella ei ole aikomus kiintyä ajatuk- 
sellisen parannustavan yksityis-seikkoihin eikä siihen, 
mitenkä monella tavalla ajatteen vaikutus tulee ruu- 
miissa näkyviin. Ainoastaan pintapuolinen koskettele- 
minen on tässä mahdollinen. Sillä alalla löytyy jo 
kylliksi ammattikirjallisuutta *), joka tarjoaa riittävästi 
tietoa. Olkoon vaan se sanottu, että tällä parannus- 
keinolla on jo saavutettu suurenmoisia tuloksia. Jo- 
kaisella ajatuksellisen parannustavan koululla on kui- 
tenkin oma. erikois-teoriiansa ja 'menettelytapansa. 
Muutamat pitävät persoonallista käsittelyä edullisim- 
pana, toiset taas väittävät parannuksen onnistuvan 
paraiten matkan päästä. Nämä eri keinot ovat kuiten- 
= kin aivan saman toimintatavan eri ilmausmuotoja; sama 
ajatteen ihmeellinen voima ruumiin yli siinä on pa- 
rannuskeinona. Paras parannuskeino on kuitenkin se, 
että sairas itse saadaan tajuamaan, mikä ihmeellinen 
mahti on hänen omalla ajatteellaan, ja varmana voinee 
pitää, ettei pysyvää parannusta voida saada toimeen 
- eikä tulevia tauteja vältetyiksi, ennenkuin hoidokas 
oppii tämän tosiasian itse ymmärtämään. Kukaan ei 
opi ryömimättä kävelemään. Niinpä on sairaankin, 


*) Enelannin kielistä ainakin. 

ruumiillisesti sekä ajatuksellisesti heikkona ollen, vai- 
kea luottaa omiin voimiinsa, saamatta apua ulkopuo- 
lelta jossakin muodossa. 

Moni ryhmä tällaisia parantelijoita näyttää luulevan, 
että he ainoastaan ovat oikealla tolalla, kaikki muut 
ovat väärässä. Mutta kun niitä lähemmältä tarkastaa, 
niin huomaa pian, että ne onnistuvat keskimäärin jo- 
tenkin yhtä hyvästi. Kaikki he saavat hyvää aikaan. 
Mutta varmaa on, että se onnistuu paraiten, joka saapi 
vähitellen sairaan itsensä auttamaan itseään, seiso- 
maan omilla jaloillaan ja tuntemaan omistavansa ju- 
malallisen lahjan turvaamaan omaa terveyttään. 

Kaikki nuo erinimiset amerikkalaiset parannuskou- 
lut käyttävät samaa voimaa, ainoastaan eri tavalla käsi- 
teltynä. Ja monen vakavan henkilön persoonallinen 
kokemus todistaa, että ihminen voi löytää omassa it- 
sessään parannusvoiman, joka tuottaa hänelle täydel- 
lisen terveyden ja ruumiillisen lujuuden ilman kenen- 
kään muun apua. 

Parannusvoima piilee jokaisessa ihmisessä itses- 
sään, mutta usein täytyy toisen herättää tämä voima 
eloon ja vaikutukseen. Tämä herätys saattaa tapahtua 
joko parantajan persoonallisella käsittelyllä tahi mat- 
kan päästä lähetetyllä vaikutuksella. Jälkimäisessä ta- 
pauksessa parantajan positiiviset ajatusaallot tunkeu- 
tuvat sairaan ajatteesen (alitietoisuuden tasolla), he- 
rättäen hänessä eloon uinuvat elinvoimat saaden ai- 
kaan parannuksen. Parantajan ajatteen vaikutus, ol- 
koon se pantu liikkeelle suullisella puhelulla tahi aja- 
tusten «siirrolla, vaikuttaa yhtä voimakkaasti kuin useasti 
uudistettu itsetahtomus. Molemmat saapuvat sairaan 
alitietoisuuden tasolle, pannen kuntoon sen osan aja- 
tetta, jonka huolena on asianomaisen ruumiinosan rei- 

lassa pitäminen. Ajate, tällä tavoin täyteen kuntoon 
saatettuna, lähettää tarpeellisia vaikutusvireilyjä n. s. 
sympathetisen hermojärjestön kautta asianomaiseen 
paikkaan, lisäten siellä tarpeellisessaä määrässä sähkö- 
virtaa ja sitä seuraavaa veren juoksua, korjaten sillä 
höllentynyttä ja repeillyttä soluverkkoa, joten elin ru- 
peaa taasen työskentelemään kunnollisesti. 

Oikea parannustyö tapahtuu siis sairaan ajatteen 
kautta siten, että parannusvoima saadaan liikkeelle hä- 
nen aivojensa ja hermostonsa kautta. Jokaisella mie- 
hellä sekä naisella on omassa itsessään uinuva tahi 
usein vaan toimettomaksi jätetty parannusvoima, joka 
kykenee tuottamaan takasin sairaille elimille ja jäse- 
nille niistä kadonneet ominaisuudet. Tämä voima voipi 
herätä parantajan ajatuksellisten ponnistusten, hänen 
sähkövaikutustensa, hieromisensa, temppujensa, lääk- 
keittensä y: m. kautta, mutta myöskin sairaan itsensä 
tahdon tahi uskon kautta. Mutta parannustyön tekee 
joka tapauksessa sama herännyt voima. Myönnettävä 
kyllä on, että moni ihminen voipi siirtää itsestään 
elinvoimaa sairaan heikontuneesen elimistöön, mutta 
tämä ulkoapäin tuleva apu on ainoastaan voimain li- 
säys sairaan omalle varsinaiselle parannuskyvylle. Sil- 
loin kun sairas on hyvin heikkona, hänen ajatteensa 
on mahdoton lähettää oikeita sähkövaikutuksia ruu- 
misen, sillä aivoista on kulunut pois niitten työvoima ; 
silloin on sairaan välttämätöntä turvautua harjaantu- 
neen parantajan erityisesti kehitettyyn elinsähköön, 
kunnes hän itse saa kylliksi voimaa jatkaakseen itse 
työtä. 

Useissa sairaustapauksissa, etenkin kun joku eli- 
mistö on joutunut epäjärjestykseen, sairaan omaa pa- 
rannuskykyä haittavat hänessä vallitsevat pelonajatuk- 

set, jotka usein ovat syynäkin tautiin ja aina estävät 
häntä käyttämästä omaa parannusvoimaansa, jonka 
Luonto on tähän tarkotukseen jokaiselle antanut. 
Pelko on myrkkyä, joka on tappanut miljoonia ja 
huoli on sen vanhin tytär, joka tekee parastaan saa- 
vuttaakseen äitinsä rekordin. 

Pitäkäämme siis mielessämme että varsinainen sai- 
raan parannus tapahtuu pääasiassa silloin, kun sairas 
saadaan luopumaan niistä negatiivisista ajatuksista, 
joita tauti aina pyrkii herättämään. Niin pian kuin 
sairas avaa auki sen jarrun, jolla hän on estänyt pa- 
rannusvoimansa toimimasta, niin nämä . voimat ryhty- 
vät heti työhön ja parantuminen on seurauksena. 
Asia on ihan samaa, kuin jos olisi kysymys pimeästä 
huoneesta, josta olisi pimeys poistettava. Emmehän 
me rupea lapiolla pimeyttä pois ajamaan, vaan me 
avaamme. akkunan ja sallimme auringon tulla sisälle. 
Kun toivon, luottamuksen paiste pääsee virtaamaan 
sisälle, silloin pelon, huolen hirviöt seuralaisineen pa- 
kenevat ja valoisat ajatukset karkottavat pian ne mi- 
kroobit, jotka ovat olleet saastuttamassa ajatteellista 
asumusta. 

Tässä aatteellisessa parannuskeinossa ei ole mitään 
salaperäistä, ei mitään ihmeellistä, kun me opimme 
Luonnon toimintalakeja tuntemaan. Kun parantava 
voima on herätetty ja kun vääräin ajatusten jarru on 
poistettu, niin Luonto lähettää suuremman hermovir- 
ran heikonneesen paikkaan. Tämä työ tapahtuu ali- 
tietoisuuden tasolla suurien hermokeskusten ja sym- 
pathetisen hermojärjestön kautta. Tämä hermovirta on 
aivan niinkuin sähkövirta lähetettynä suuresta aivo- 
dynamosta. Tämä hermovirta antaa eloa heikonneelle 
elimelle eli ruumiin osalle ja myöskin lisää verenkul- 

kua asianomaiseen paikkaan. Luonto rakentaa ruu- 
miita- veren avulla joka, valtimosuonien läpi virrates- 
saan, kulettaa mukanaan juoksevassa tilassa olevaa liha- 
ainetta ja ravintoa ruumiin kaikkiin osiin, rakentaen, 
korjaten, täydentäen, parannellen ja muutellen asian- 
haarain ja tarpeitten mukaan. Veri kulettaa matkallaan 
takasin sydämmeen laskimosuonien kautta tärväänty- 
neet ja heikontuneet rakennusainekset ja muun kuo- 
nan joka palaa ja häviää sen ilmassa olevan happi- 
aineen vaikutuksesta, jolle veri tulee alttiiksi keuhkoi- 
hin ajautuessaan. Ei mitään ruumiin osaa tahi elintä 
voida oikealla.tavalla ravita ja hoitaa, jollei se ole alt- 
tiina tasaiselle hermovirralle ja tarpeelliselle verenvaiku- 
tukselle. Ja kun ihmisen ajate on täynnä huolehtivia, 
masentavia ajatuksia tahi vihaa, pahasuopaisuuden eli 
mustasukkaisuuden ajatuksia, hänen on mahdoton lä- 
hettää tarpeellista hermovirtaa ruumiin eri osiin, ja 
niin pian kuin tämä virta heikkonee, hän alkaa tuntea 
n. s. taudin oireita. Kun ajate on saatu normaalikun- 
toiseksi, niin ruumiskin pääsee jälleen täyteen reilaan. 

Sydämmen toimintaan vaikuttavat eräät mielenliiku- 
tukset; eräät ajatukset saavat posket punottamaan tahi 
kalpenemaan; eräät ajatukset pilaavat meiltä ruuan su- 
latuksen ja ruokahalun j. n. e. Aivan sama seuraus 
on laajemmassa muodossa siitä, jos väärät ajatukset 
tulevat tavaksi. Väärät ajatukset tulevat vääriksi elä- 
män tavoiksi, — ne molemmat kulkevat käsi kädessä. 
Näytä minulle, mitä mies ajattelee, niin minä näytän, 
mitä hän tekee ja miten hän elää ja millainen on hä- 
nen terveyden tilansa. 


AJATE JA SEN TASOT 


Moni nykyajan ajattelija on koettanut selittää ihmis- 
ajatteen kaksinaisuutta pystyttämällä konstikkaan teo- 
reettisen rakennuksen sille oletukselle, että ajatteen toi- 
minta on kaksiosainen. Jotkut näistä ajattelijoista ovat 
johtaneet järkeilynsä surkean etäälle, koettaen selittää 
kaikkia elämän ongelmoita olettamalla itse ihmisjärkeä 
kaksiosaiseksi. He ovat tuumanneet, että koska ih- 
misellä on järki, joka kykenee toimimaan kahdella eri 
alueella, niin hänellä pitää olla kaksi ajatetta. Jotkut 
ovat selittäneet näitä kahta ajatetta siten, että toinen 
on subjektiivinen (minuutta käsittävä) toinen objektii- 
vinen (sinuutta käsittävä). Toiset ovat pitäneet sattu- 
vampina nimityksiä tietoinen ja alitietoinen. * Muuta- 
mat pitävät sanoja »tahdonnainen» ja »tahdoton» pa- 
raiten vastaavina. Kaikki ovat kuitenkin olettaneet, että 
ihmisellä on kaksi täydellisesti eri ajatetta, eräät uskoen 
niitä kahdeksi ihan erillään oleviksi olemuksiksi. Mutta 
onhan mahdoton erottaa toisistaan näitä kahta ajatetta; 
niitten ominaisuudet ovat niin läheisiä toisilleen että 
niitä itse asiassa ei voi käsittää muuten kuin yhdessä 
toimivina. Eivätkä he olekaan kyenneet osottamaan, 
missä subjektiivisen ajatteen toiminta päättyy, ja missä 
objektiivisen toiminta alkaa. Ainoa varma oletus, mikä 
kestää uusimmille tieteellisille kokeille nojaavaa kri- 

tiikkiä, on se, että ihmisellä on yksi ainoa ajate, mutta 
se toimii kahdella eri elämän tasolla. Me voimme siis 
kyllä puhua ajatteen tietoisesta ja alitietoisesta toimin- 
nasta, mutta emme tietoisesta ja alitietoisesta ajatteesta. 

Löytyy kuitenkin vielä ajatteen toiminnan korkeampi 
taso, jota voisimme nimittää ylitietoiseksi, mutta siitä 
saamme puhua enemmän vastedes. 

Tietoinen ajatus ajatteen millä toiminta-alalla hy- 
vänsä on seuraus suoranaisesta minuuden alkuun- 
panosta juuri silloin, kun ajatustoiminta tapahtuu. 
Alitietoinen ajatus ajatteen millä toiminta-alalla hyvänsä 
on (1) seuraus edellä käyneestä samanlaatuisesta tietoi- 
sesta ajatuksesta; (2) toisen henkilön tietoisesta aja- 
tuksesta, pantuna liikkeelle ajatuksen siirron tarkotuk- 
sessa; (3) toisen ajatteen ajatusvireilystä; (4) esi-isän 
ajatusvaikutuksista siirtyneinä perinnöllisyyslain kautta 
(näihin luettuina ne »töytäykset»*) jotka ovat siirty- 
neet sukupolvesta sukupolveen siitä asti kuin Alku- 
Syy sai aikaan ensi töytäyksen, jotka kaikki töytäykset 
seurauksineen asteettain saapuvat kehityksensä kuk- 
kaan, silloin kun kehityksen päämäärä on saavutettu). 

Tietoinen ajatus on vasta paistettu tuores, mutta 
alitietoinen ajatus on vanhempaa alkuperää ja hyvin 
usein tulos vireilyistä, jotka ovat saaneet alkutöytäyk- 
sensä aikoja sitten. Tietoinen ajatus kulkee omaa tie- 
tänsä, poistaen tieltään kaikki esteet ja sysäten syrjään 
kaiken mikä etehen sattuu. Alitietoinen ajatus sen si- 
jaan tavallisesti kulkee tasaseksi tallattua polkua. 

Ajatustöytäys, joka alkuaan on aiheutunut toimessa 
olevasta tietoisesta ajatuksesta, voipi jatkuvan uudista- 
misen kautta tulla tavaksi, puhtaasti automaatiseksi. 


*) Engl. kielellä impulse. 

Kun itsetietoinen ajatus yhä uudestaan siihen lisää 
töytäystä, kehittyy tästä voimakas virta, joka vie sitä 
eteenpäin alitietoisuuden tasolla, kunnes joko toinen 
tietoinen ajatus sen seisauttaa tahi sen suunnan muut- 
taa sama alkusyy. 

Tietoinen ajatus voipi myöskin keskeyttää tahi oi- 
kaista alitietoisuuden tasolla kulkevia ajatustöytäyksiä. 
Tietoinen ajatus luopi, muuttaa ja hävittää. Alitietoi- 
nen ajatus jatkaa sitä työtä, mitä sille tietoinen ajatus 
antaa, sekä tottelee käskyjä ja tahtomuksia. Tietoinen 
ajatus tuottaa ajatus-tapoja eli liikunta-tapoja, antaen 
niille sen vireily-voiman, joka siitä lähtien kulettaa niitä 
alitietoisuuden kulkuteitä. Tietoisella ajatuksella on 
myöskin voimaa lähettää liikkeelle vireilyjä, jotka sei- 
sauttavat ajatustavan kulettaman virtauksen, se myös- 
kin voipi panna käytäntöön uuden ajatus-tavan eli lii- 
kunta-tavan niin voimakkailla vireilyillä, että ne voitta- 
vat ja hävittävät edellisen ajatuksen eli vireilyn, aset- 
taen uuden sijalle. 

Kaikki ajatus-töytäykset, jotka kerran on pantu töi- 
mintaan, jatkavat kuikuansa alitietoisuuden tasolla sii- 
hen asti, kunnes tietoinen ajatus tahi muu hallitseva 
voima on myöhemmällä töytäyksellä ne seisauttanut 
tahi muuttanut. Alkuperäinen töytäyksen alottaman 
suunnan jatkaminen lisää virtauksen voimaa ja tekee 
sen seisautuksen ja muuttamisenkin vaikeaksi. 

Tämä se on luonnollisin selitys siihen, miksi tottu- 
muksella on niin suuri voima. Tämän käsittäessämme 
ei ole vaikea ymmärtää, miksi on niin vaikea päästä 
irti vanhasta tavasta, johon oli niin helppo oppia. Laki 
on sama hyville sekä pahoille tavoille. Helppo on siitä 
vetää yleisiä siveellisiä johtopäätöksiä. 

Ajatteen useat eri toiminta-osastot usein yhdistyvät 
aikaansaamaan yhden ainoan ulkoilmauksen. Tällai- 
nen yritys saattaa vaatia useain osastojen toimintaa, 
joista jotkut voivat kuulua tietoisen, toiset alitietoisen 
ajatuksen tasolle. 

Uudet suhteet — uudet probleemit — jotka syn- 
tyvät useain eri seikkain ryhmittymisestä, vaativat tie- 
toisen ajatuksen ryhtymistä asiaan, mutta jos kysymys 
on vanha tuttu, niin siitä saattaa pitää yksinään huo- 
len alitietoinen ajatus ilman yrittelevämmän veljensä 
apua. Luonnossa on elävillä organismeilla (olioilla) vais- 
tomainen pyrkimys ryhtymään eräisiin tekoihin, organi- 
soitunut olemus pyrkii etsimään sitä, mikä tyydyttää 
organismin tarpeita. 

Tämä pyrkimys kuuluu oikeastaan ajatteen alitie- 
toiseen toimintaan, saaneena alkunsa kaiken elämän 
Alku-Syystä ja siirtyneenä kehityksen kulussa yhä ylem- 
mälle tasolle, samalla edistyen voimassa ja luonteessa. 

Ihmisessä, elämän korkeimmassa olennossa, mitä 
Luonto on tällä pallolla saanut luoduksi, ilmenee ali- 
tietoisen ajattelemisen korkein ilmausmuoto, ja samalla 
paljon korkeampi muoto tietoista ajattelemista, kuin se, 
mihin alemmat eläimet kykenevät; mutta kuitenkin tä- 
män voiman mitta vaihettelee suuresti eri ihmisroduissa. 
Meidän omassa rodussammekin eri mittamäärät tie- 
toista ajattelukykyä ovat selvästi nähtävinä. Eikä nämä 
mittamäärät suinkaan riipu siitä »sivistyksen», yhteis- 
kunnallisen aseman eikä ylemmän opin määrästä, mitä 
kukin ihminen on hankkinut. Ajatuksellinen harjotus 
(kulttuuri) ja ajatuksellinen kehitys ovat kaksi eri asiata. 
Edelliset ovat enemmän tahi vähemmän pelkkiä muisti- 
urheilijoita, jälkimäisillä vaan on oikeus lukea itsensä 
ajattelijain varsinaiseen ammattikuntaan. 

Useimpain ihmisten järkeileminen on vaan sangen 
vähäsen yläpuolella alitietoisuuden toiminta-aloja, osot- 
taen perin vähän omaa tahdonnaista ajatuskykyä. He 
antavat kernaammin muitten ihmisten ajatella omasta 
puolestaan. Tietoinen ajatus väsyttää heitä, sillä heistä 
on vaistomainen, automaatinen, alitietoinen ajattelemi- 
nen paljon helpompaa. Heidän ajatteensa työskente- 
lee kernaimmin siellä, missä se kohtaa vähimmin vasta- 
rintaa. He ovat juuri parahiksi hiukkasen yläpuolella 
inhimillisten lampaitten. 

Alempien eläinten ja alempien ihmisrotujen kes- 
kellä tietoinen ajatteleminen melkein kokonaan rajoit- 
tuu järeämpään toimintaan s. o. liikkuu aineellisella 
tasolla; korkeampi ajatteellinen toiminta on automaati- 
sesti alitietoisen toimintaosaston hoteissa. 

Sen mukaan kuin elämän alemmat muodot edistyi- 
vät kehityksen asteikolla, ne puhkasivat*) itsestään 
uusia uinuksissa olleita ominaisuuksia. Nämä ominai- 
suudet aina ensin ilmaantuivat alitietoisen ajatuksen 
alkumuotoina ja myöhemmin työntäytyivät ylöspäin 
ylempien alitietoisten ajatusten kautta, kunnes tietoi- 
nen ajatus astui isännyyteen. Tämä kehityksen kulku 
yhäti jatkuu pitäen päämääränään pyrkimystä korkeasti 
kehittynyttä tietoista ajatuskykyä. Jotkut ihmiset ovat 
kehittäneet näitä uusia ominaisuuksia melkoisessa mää- 
rässä, ja mahdollista on, että ihminen piakkoin ylei- 
sesti kykenee niitä käyttämään tietoisen ajatustoimin- 
nan tasolla. Tosiasia on, että jotkut harvat ovat jo 
tämän luonnonlahjan saavuttaneetkin. Tämä se on 
Itämaitten salaistieteen tuntijain ja heidän harvain Länsi- 
maalaisten veljiensä salaisuus. 


*) Engl. kielellä: untfold. 

Ajatteen saapi oikealla harjotuksella yhä huolelli- 
semmin tahtoa noudattamaan. Se, mitä tavallisesti kut- 
sutaan tahdonvoiman vahvistamiseksi, on itse asiassa 
ajatteen harjottamista tottelemaan ja tunnustamaan 
omassa itsessämme piilevän sisimmän voimamme isän- 
nyyttä. Tahto on kyllä vahva semmoisenaan, mutta 
ajate on harjotettava vastaanottamaan ja toimeenpane- 
maan Minuuden tahtomuksia. Tahdon sähkövirta kul- 
kee kyllä täydellä voimallaan henkisiä sähkölankoja 
pitkin, mutta meidän on opittava kääntämään oikealle 
kohdalle nappulaa, jotta ajatteellinen »raitiovaunu» läh- 
tee liikkeelle. 

Luonnon Ehdoton Tahto vetää ihmistä eteenpäin, 
ylöspäin, eikä Alku-Syyn vireilyvoima ole vielä lop- 
puun kulunut. Se aika kehityksen kulussa on tullut, 
kun ihminen auttaa itse itseänsä. Se ihminen, joka 
Lain ymmärtää, voi tehdä ihmeitä omassa ajatteessaan 
piilevien voimien kehittämisellä. Mutta se, joka tar- 
jolla olevalle totuudelle selkänsä kääntää, tulee kärsi- 
mään sen enemmän, minkä vähemmän hän ratkase- 
valla hetkellä Lakia ymmärtää. 

Se joka ymmärtää ajatteellisen olemuksensa lakeja, 
hän kehittää kukkaansa itsessään uinuvat lahjat ja käyt- 
tää niitä järkevästi. Hän ei hyli ajatteensa alitietoisia- 
kaan kykyjä, vaan, käyttäessään niitäkin hyväkseen, us- 
koo niille sellaisia tehtäviä, mihin ne kykenevät. Siten 
voi hän saavuttaa ihmeellisiä tuloksia, kunhan hän vaan 
pitää silmällä, että ne kaikessa toimissaan noudattavat 
Korkeimman Itsensä tahtoa. Jos ne eivät tee tehtä- 
väänsä oikein, hän oikasee niitä, ja hänen tietonsa es- 
tää häntä käsittelemästä niitä ymmärtämättömästi ja si- 
ten vahingoittamasta itseään. Hän kehittää itsessään 

piileviä luonnonlahjoja ja voimia ja oppii niitä käyttä- 
mään niin hyvin tietoisen kuin alitietoisen ajattelemi- 
sen tasolla. Hän tietää, että todellinen ihminen hä- 
nen sisimmässään on se mestari, jolle sekä tietoinen 
että alitietoinen ajatteleminen ovat vaan työaseita. 


ALITIETOISUUDEN TASO 


Me olemme niin tottuneet luulemaan, että meidän 
ajatteemme toiminta liikkuu tietoisuuden tasolla, että 
meitä hämmästyttää havaita, se tosi asia, että suu- 
rempi osa meidän ajatuksellisesta työstämme tapahtuu- 
kin alitietoisuuden tasolla. 

Kun me otamme ravintoa ruuan muodossa, niin 
me teemme sen tietoisesti; mutta ruuansulatustoiminta 
tapahtuu tiedottomasti, vaikka se töytäys, joka sen ai- 
kaan saa, tulee ajatteesta yhtä paljon kuin jos tämä 
työ tapahtuisi tietoisesti. Ruoka muuttuu vereksi ja 
veri kuletetaan kaikkiin ruumiin osiin ja kaikki elimet 
ja ruumiin jäsenet saavat rakennustarpeensa — tämä 
kaikki tiedottomasti. Sydän sykkii, vatsa toimittaa 
ruuansulatustyönsä, maksa ja selkämunuaiset toimitta- 
vaan tehtävänsä — kaikki tiedottomasti. Mutta työ 
tulee säntillisesti, huolellisesti ja asianmukaisesti toimi- 
tetuksi ajatteen ohjauksen alaisena alitietoisuuden tasolla. 

Niin on kaikkien tekojen laita, jotka me ensin saimme 
ainoastaan suurimmalla huolella ja vaivalla toimitetuiksi, 
mutta jotka me sittemmin olemme kyenneet toimitta- 
maan melkein automaatisesti. Nainen, joka käyttää 
ompelukonettaan, maalari joka käyttää penseliänsä, työ- 
mies joka käyttää työaseitaan, konemies joka ohjaa 
konettaan, jokainen on huomannut, että työ vaati ensi 


41 


alussa kaiken heidän huolensa ja huomionsa, mutta 
nyt kun työn yksityisosat kerran on täydellisesti opittu, 
työ näyttää tulevan tehdyksi melkein tahdottomasti, se 
sujuu melkein itsessään. 

Kuinka tavallista onkaan se, että me syviin ajatuk- 
siin vaipuneena; unohdamme omat askeleemme ja sit- 
ten yht'äkkiä heräämme päiväunestamme löytäen it- 
semme oman kotimme oven edestä, jonne olemme 
vanhaa tuttua tietä pitkin koneellisesti saapuneet. Ta- 
pahtuu usein että n. k. »hajamieliset» henkilöt kul- 
kevat taajojen ihmisjoukkojen läpi, kulkevat hevosten 
editse ja kärryjen välitse suurimmalla varovaisuudella 
ja ymmärryksellä, ollen kuitenkin aivan tiedottomia 
siitä, mitä he tekevät, vieläpä aika lailla hämmästyen, 
kuullessaan muilta millaisissa vaaroissakin ovat ol- 
leet. Kuka etevä työmies hyvänsä voi todistaa, että 
silloin hän vasta työnsä täydellisesti osaa, kun hän 
voipi sen tehdä melkein automaattisesti. Mies joka 
tekee joka päivä saman työn, saapi siihen mesta- 
ruus-leiman, tuskin vähääkään sitä erityisesti yrittä- 
mättä tahi itsetietoisesti tarkottamatta. Eikä kukaan 
ottaisi väittääkseen, että hänen sormissansa tahi käsis- 
sänsä semmoisenaan olisi riittävästi ymmärrystä työtä 
tekemään ilman aivojen johtoa. Tiedoton töytäys tu- 
lee aivoista kulkien alitietoisen toiminnan kulkuteitä ja 
työ tulee tehdyksi yhtä etevästi kuin jos koko tietoi- 
suus olisi siihen tähdättynä. Tämä tietysti voipi ta- 
pahtua ainoastaan silloin kun ajate on saanut tottu- 
muksen sanotun erikoistyön täydelliseen toimittami- 
seen. Annappas vaan jonkun paikan koneesta joutua 
epäkuntoon, heti siirtyy ajate takasin tietoisuuden ta- 
solle ja ryhtyy häiriön korjaamiseen. 

Ajatteen alitietoinen taso on itse asiassa fottumuk- 
sen taso. Niinkuin ennen jo on selitetty, ajatteen ali- 
tietoisella tasolla voipi esiintyä yksinomaan (1) mitä 
se on oppinut tietoisuuden tasolta; (2) mitä sille on istut- 
tanut tahtomus toisen ajatteesta; (3) mitä on sille siir- 
tynyt toisen ajatteesta ajatus-aaltoiluna y. m.; (4) mitä 
on sille siirtynyt perinnäisyyden kautta niihin luettuna 
supupolvesta sukupolveen jatkuneet töytäykset alkaen 
siitä asti kuin Alku-Syy ensimmäinen töytäyksen antoi. 

Jokapäiväisin ajatuksellinen tahi liikunnallinen tot- 
tumus saattaa kuulua alitietoisuuden tasolle ja sama 
on laita eräitten vastikään heränneitten ylitietoistenkin 
(joista vastedes enemmän) ilmausten laita. Alitietoi- 
suuden taso on omituinen sekotus korkeasta ja mata- 
lasta: viisaudesta ja hupsuudesta, taikauskosta ja kor- 
keimmasta filosofiiasta. Se on ikäänkuin kaikenlaisten 
ajatuksellisten huonekalujen, työaseitten, leikkikalujen 
ja jos minkä varastohuone. Tällä tasolla on löydettä- 
vänä hullunkurinen sekasotku viisautta ja hupsuutta, 
lähteneenä liikkeelle meidän tietoisuudestamme, perit- 
tynä meidän esivanhemmiltamme ja vastaanotettuna 
niiltä, joitten kanssa me olemme tekemisissä. Ja tämä 
kokoelma yhäti lisääntyy. 

Eikä siinä ole kaikki. Silloin tällöin tapahtuu yht- 
äkkiä, että joku ylitietoinen luonnonlahja herää, ehkä 
vaan hetkellisesti ja kun se ei ole kylliksi kypsä pääs- 
täkseen tietoisuuden varastoon, sen täytyy esiintyä ali- 
tietoisuuden tasolla. Tämä se on saanut jotkut kir- 
jailijat sekottamaan hengen ominaisuuksia alitietoisuu- 
den toimintaan. Nähdessään neron leimausten n. s. 
alttiuslahjan ilmenevän alitietoisuuden tasolla, he ovat 
hämmentäneet tietoisuuden näköpiirin ylärajalta väläh- 
televät leimaukset sen alarajalla hämärtäviin liekkeihin. 

Innostuneina ihailemaan korkeampia inspiratsioonin 
ilmauksia, he unohtivat ne hullunkuriset, mitättömät, 
järettömät ilmiöt, jotka nekin esiintyvät tietoisuuden 
rajan ulkopuolella. Heidän määrittelynsä mukaan »kor- 
keampi järki» olisi alituiseen ihmisen oman tahi toi- 
sen ihmisen tietoisen ajatteen hypnootisille tahtomuk- 
sille alttiina. Heidän on opittava pitämään mielessään, 
että ajatteen alimmat ominaisuudet esiintyvät alitietoi- 
suuden tasolla yhtä hyvin kuin korkeimmat. 

Ajatteen alitietoinen taso on suureksi osaksi sitä, 
miksi sen on ennen tapahtunut tietoinen ajatustoiminta 
tehnyt. Se on amme tahi säiliö, johon alituiseen li- 
risee pieni puro tietoista ajatusta. Kun niin on laita, 
on jokaisen pidettävä tarkkaa huolta, että puro on 
puhdas ja saastuttamaton. Jos ihmisen ajate on enti- 
syydessä tahrittu väärillä ajatuksilla, niin ainoa lääke 
on se, että siihen virtaan puro muutetaan yhtäkkiä 
kristalli kirkkaaksi, joten säiliössä oleva vesi alkaa 
tulla yhä kirkkaammaksi ja kirkkaammaksi, kunnes se 
on yhtä kirkasta kuin itse puro. Ja minkä suurem- 
massa määrässä me laskemme puhdasta ajatusta ajate 
säillöömme virtaamaan, sen pikemmin puhdistuu säiliö 
saastasta. 

Tässä juuri itse-tahtomuksella on niin tärkeä osa 
luonteen uudistuksessa ja koko ihmisen kehityksessä. 
Itsetahtomus on alituinen, voimakas puro virtaamassa 
ja puhdistamassa ajatteen mutaista vettä. 

On ollut paljon väittelyä tutkijain välillä siitä, onko 
tieto tullut ihmiselle alitietoisuuden tason kautta tie- 
toisuuden tasolle, vai onko tieto ensin esiintynyt tie- 
toisuuden tasolla ja sitten siirtynyt alitietoisuuden ta- 
solle. Molempain väitteitten puolesta on tuotu esille 
kylliksi todistuksia ollaksemme selvillä, että molemmat 

ovat oikeassa. Paljon asioita, mitä ihminen tietää, on 
tullut hänen tykönsä ajatteen itsetietoisen toiminnan 
kautta ja siirtynyt myöhemmin hänessä alitietoisuuden 
eli tottumuksen tasolle. Toiset asiat taasen tulivat 
hänelle siten, että joku ylitietoisuuden ominaisuuk- 
sista puikesi hänelle ja sen kautta tieto ensin esiin- 
tyi alitietoisuuden tasolla ja sitten vasta siirtyi tietoi- 
suuden tasolle. Ja sitten kylliksi oltuaan harjotuksen 
alaisena se siirtyi takasin tottumuksen tasolle. Ihmi- 
nen usein »tuntee» että asia on niin, ennenkuin hän 
sen näkee», että se on totta; sitten nähtyään hän 
siirtää sen jälleen »tuntemisen» tasolle, merkittynä nä- 
kevän tason ajattelun hyväksymis-sinetillä. Tämä asia 
tulee vielä selvemmäksi tutustuttuamme lähemmin yli- 
tietoisuuden tason ilmiöihin. 

Sen mukaan kuin ihminen edistyy tietoisuuden ta- 
solla muuttuu hänen alitietoinen tietovarastonsa, niin- 
kuin jo on selitetty yhä suuremmassa määrässä hä- 
nen oman tietoisen ajattelunsa tulokseksi, sisältäen 
yhä vähemmän muitten ihmisten ajatusten ja tahto- 
musten tuloksia. Sellaisella ihmisellä taasen, jolla on 
rajoitettu ajattelemiskyky, s. o. joka käyttää perin vä- 
hän ajatteensa tietoisia voimia, on alitietoisuuden va- 
rasto täytetty melkein kokonaan muilta saadulla ainek- 
silla. Muitten tahtomuksia ja ajatustöytäyksiä on mel- 
kein koko sellaisen henkilön tietovarasto. Hän on 
hyvin vähän ajatellut itsekseen ja itse asiassa tuskin 
tietää, mitenkä itsekseen ajatella ja riippuu kokonaan 
muista ajatuksellisten kysymysten alalla. Sen mukaan 
kuin ihminen edistyy järkeilemiskyvyssä, hän miettii 
asiat selville omin neuvoin ja lähettää ajatustensa tu- 
lokset talteen alitietoisuuden suureen varastoon. Sel- 
lainen ihminen tulee selville siitä mikä hän on, tun- 

tee ja tunnustaa todellisen Itsensä olemassaolon. Hän 
myöskin ryhtyy /womaan ajatus-tasolla. Hän ei ole 
enää pelkkä automaati, hän on ryhtynyt itsenäisesti 
toimimaan. Ja sen mukaan kuin hän edistyy, kasvaa 
hänen voimansa. Hän käyttää hyväkseen ajatuksen 
alitietoista tasoa, mutta hän täyttää sen varaston uusilla, 
tuoreilla vaikutuksilla ja johtopäätöksillä, samalla vähi- 
tellen mutta varmasti haihduttaen pois ne vanhat, epä- 
varmat ainekset, jotka ennen olivat täyttäneet alitietoi- 
suuden. Voimakas, positiivinen ajatus tuoreeltaan lä- 
hetetty tietoisuuden tasolta, tekee mitättömäksi tusinan 
negatiivista ajatusta, jotka ovat asustaneet ihmisen ali- 
tietoisuudessa, painaen häntä yhäti alaspäin ja estäen 
ylös nousemasta. 

Jollemme me ajattele itse ajatuksiamme, niin jon- 
kun muun ajatukset täyttävät meidän alitietoisuutemme 
varastohuoneen, ja me tulemme olemaan heidän aja- 
tustensa käskettäviä sen sijaan, että meillä olisi oma 
varasto alkuperäisiä ajatuksiamme. Suuri osa ihmi- 
sistä ovat rauhallisesti vastaanottaneet ne pelon, taika- 
uskon, murheen, taudin, kurjuuden, ahdasmielisyyden, 
kirouksen, tekopyhyyden y. m. ajatukset, joita etu- 
päässä kirkko niin suurella huolella viljelee, ja heidän 
ajatuksellinen varastohuoneensa on täynnä tätä tur- 
miollista romua. Mutta silloin kun he murtavat kah- 
teensa ja repivät auki siteensa ja tulevat vapaiksi, sil- 
loin he uskaltavat myöskin ajatella omin päinsä ja 
täyttää alitietoisuuttaan tuoreilla, kirkkailla, uusilla, oma- 
tekoisilla ajatuksilla, ja vanhat negatiiviset ajatukset 
heitetään ulos tahi tehdään mitättömiksi positiivisilla 
ajatuksilla, jotka nyt tunkeutuvat sisälle. 

Uusia tietoisuuden aloja avautuu ihmiselle ja hän 
edistyy nopeasti tiedossa. Hän tavottelee itsessään 

ylitietoisuuden lahjoja, tietoja hankkiakseen ja, saatet- 
tuaan tulokset tietoisuuden työkentälle, lähettää ne 
eteenpäin ajatuksellisesti sulatettuina =alitietoisuuden 
tasolle, käytettäviksi ilman mitään vaikeutta milloin hy- 
vänsä niitä tarvitaan. Kaikella sillä, mikä on talletet- 
tuna meidän alitietoisuuteemme, on lakkaamaton vai- 
kutus meidän elämäämme, meidän tekoihimme, mei- 
dän luonteeseemme. Ihmisen, jonka alitietoisuus on 
täynnä taudinajatuksia, on helpoin asia maailmassa 
tulla sairaaksi. Ja onhan se ihan luonnollista. Kaikki 
se työ, mikä taudin aikaan saa, tapahtuu alitietoisuu- 
den tasolla ja tämä työ tapahtuu hiljaa ja ääneti mutta 
varmasti ilman ihmisen tietoista tietoa. 

Mutta yht'äkkiä hän huomaa itsensä sairaaksi, kä- 
sittämättä mitenkä se tapahtuikaan. Tehdessään täysi- 
käännöksen ja ruvetessaan säännöllisesti lähettämään 
terveydellisiä ajatuksia alitietoisuuteen, hän huomaa, 
ettei häntä enää kiusaakaan ne vanhat vaivat, jotka 
ennen tekivät elämän hänelle rasitukseksi. Alitietoi- 
suus ei nyt enää työskentele vanhoilla työaineksilla 
vaan alkaa työskennellä uusilla rakennusaineilla. Sen 
sijaan, että se siis rakentaisi tautia, se rupeaa rakenta- 
maan vahvaa tervettä ruumista. 

Jos me siis alamme pitää mielessämme sitä aja- 
tusta, että alitietoisuus on suuri varastohuone täynnä 
ajatuksia, jotka ovat vierineet sinne tietoisuuden tasolta, 
ja jotka ajatukset alituiseen ilmenevät tekoina, niin me 
pian opimme pitämään huolta siitä, että ainoastaan 
paraat ajatuksemme pääsevät kokoontumaan meidän 
varastoomme. Me opimme hylkimään omassa ajat- 
teessamme herääviä negatiivisia ajatuksia ja ajamaan 
luotamme pois muitten liikkeelle panemia vastenmieli- 
siä tahtomuksia. 

Mitä sanoisimme me miehestä, joka varustaessaan 
suuren määrän elantotarpeita talveksi, täyttäisi kella- 
rinsa saastaisillä ravintoaineilla, myrkyllisillä tavaroilla 
ja tautia tuottavilla esineillä? Me nimittäisimme häntä 
vähintään mielipuoleksi. Mutta niin suuri osa ihmi- 
sistä kuitenkin tekee. He täyttävät ajatteensa varasto- 
huonetta mitä ilkeimmillä aineilla, saastaisilla tavaroilla 
ja myrkyillä, jotka heitä ennen tahi myöhemmin va- 
hingoittavat. Pois ne sellaiset ainekset! Heittäkäämme 
ne luotamme. Täyttäkäämme niitten tila lujilla, terveillä 
ajatuksilla, jotka tulevat meidän tykömme, kun me 
otamme aatteen omaksemme. 

Muistakaamme, että ajatukset kiventyvät teoiksi. 
Kun siis ajatuksemme vierivät eteenpäin jollakin alalla, 
niin on meidän kysyttävä itseltämme: > Haluanko minä 
saada tämän ajatuksen muuttumaan teoksi?» jos vas- 
taus on kieltävä, niin seisauttakaamme heti se sellai- 
nen ajatus ja siirtykäämme ajattelemaan juuri päinvas- 
taiseen suuntaan. Muistakaamme myöskin, että posi- 
tiivinen ajatus aina tekee negatiivisen ajatuksen tehot- 
tomaksi. Positiivisia ajatuksia ovat rohkeuden, toivon, 
pelottomuuden, päättäväisyyden se on »Minä voin ja 
minä tahdon» ajatukset. Negatiivisia ovat pelon, mur- 
heen, vihan, pahasuopaisuuden, taudin y. m. ajatukset 
ja ne jotka esiintyvät ajatuksina »En voi» tahi »En 
uskalla». 

»Niinkuin ihminen ajattelee sydämmessänsä, sellai- 
nen hän on». 


YLITIETOISUUDEN TASO 


Ihmisen ajatteessa on paljon ominaisuuksia, jotka 
ovat rajallisen tietoisuus-piirin ulkopuolella. Ne näyt- 
tävät olevan luonnonlahjoja, jotka ovat maanneet jou- 
tilaina ja jotka aikain kuluessa puhkeavat tietoisuus- 
piirin sisäpuolelle. Muutamista näistä luonnonlahjoista 
meillä ei ole nykyaikana mitään varsinaista tietoa; toi- 
sista ovat eräät henkilöt kaikkina aikoina olleet selvillä, 
ja tähän luokkaan kuuluvina useat meistä jo tapaavat 
satunnaisia valon leimauksia, kuitenkaan vielä selvään 
näkemättä siksi, kunnes täysi puhkeaminen ehtii tapah- 
tua. Eräitä ylitietoisia luonnonlahjoja, jotka ennen ovat 
olleet ihmiseltä kokonaan salassa, on jo puhjennut ja 
me alamme olla yhä tarkemmin selvillä niitten merki- 
tyksestä. 

Aivan samalla tavalla niinkuin ajatuksen alitietoinen 
työ-ala on alapuolella tietoisuuden, niin ovat ylitietoiset 
luonnonlahjat tietoisuuden piirin yläpuolella. Ja aivan 
samalla tavoin kuin se, mikä nyt on tietoisuus tasolla, 
huomenna = siirtyy alitietoisuuteen, niin tulee paljon 
siitä, mikä nyt on sulettu ylitietoisuuden uinuviin salai- 
suuksiin, vastaisuudessa puhkeamaan tietoisuuden käy- 
tettäväksi. Paljon siitä, mikä nyt on osana jokapäi- 
väistä elämäämme, oli ihmiskehityksen edellisillä asteilla 
osana hänen ylitietoisuuttaan ja sittemmin puhkesi 

nykyiseen tietoisuuteensa, joutuen riittävän ajatukselli- 
sen sulatuksen ja kypsyttämisen jälkeen alitietoisuuden 
varastoon. 

Ihminen, jolla on riittävästi kykyä ajatusten kokoa- 
miseen ja ryhmittelemiseen ja muita henkisen kehityk- 
sen välineitä, voipi silloin tällöin saada uinuvia luon- 
nonlahjojaan niin hereille, että hän saapi niistä kylliksi 
selväpiirteisiä vaikutuksia ja tietoja voidakseen niitä 
hyväkseen käyttää. Monet n. k. mystikkerit ja okkul- 
tistit Idässä sekä Lännessä ovat tämän todistaneet, 
mutta useimmat meistä saavat tyytyä satunnaisiin lei- 
mahduksiin tahi heikkoihin heijastuksiin siitä valosta, 
mikä pyrkii meidän tykömme ylitietoisuuden tasolta. 
Jotkut näistä ominaisuuksista eivät tule puhkeamaan 
ihmiselle ennenkuin hän on saapunut paljon korkeam- 
malle henkisen kehityksen asteelle, kuin nyt on mah- 
dollistakaan. Toiset alkavat juuri nyt puhjeta, eikä 
niistä ole tietoa muilla kuin kaikkein etumaisilla. Osa 
on paraikaa puhkeamis-tilassa ja suuri lukumäärä ihmi- 
siä herää joka vuosi tätä suurta tapahtumaa ymmärtä- 
mään. 

Ihminen joka laskeutuu alitietoisuuden syvyyksiin, 
löytää siellä vaan sitä, mikä sinne on varastoon pantu. 
Tämä yksinään on kylliksi antamaan hänelle ihmeelli- 
sen tiedon entisyydestä, kehityksen kulusta, jolta on 
kokoontunut moninainen varasto menneitä asioita, jo 
kokonaan unohtuneita tietoiselta ajatteelta. Jotkut väit- 
tävät, että muisto entisistä elämäntiloista on siellä tal- 
lella niille, jotka osaavat sitä etsiä. Mutta kaikki, mitä 
alitietoisuudelta voi saada, on sellaista, mikä sinne on 
ennen talteen pantu. Toisin on ylitietoisuuden. Kaikki, 
joilla on ollut kykyä temmata sieltä valonkipinöitä, 
vakuuttavat, että se tieto, mikä sieltä on saatavissa, on 

ihmiskokemuksen yläpuolella. Se on väläys tuntemat- 
tomasta maailmasta. Ihminen, joka on saanut yhden- 
kään leimauksen ylitietoisuuden valo-aarteista, on uusi 
ihminen; elämä ei ole hänelle enää samaa kuin ennen. 
Sen, mitä hän ennen uskoi, hän nyt tietää. 

Paraassakin tapauksessa on keskinkertaisen henki- 
lön tietoisuus-alue sangen pieni ja mitätön, vaikka sii- 
hen lisätään koko alitietoisuuden aluekin. Useimmat 
asiat tärkeintä laatua ovat sen rajapiirin ulkopuolella 
ja ainoa tieto niistä, mikä hänelle saapuu, tulee yli- 
tietoisuuden alueelta. Luonnollisesti tietoisuus kasvaa, 
on kasvanut, ylitietoisten lahjain puhkeamisen kautta, 
mutta ihminen on nykyisin vasta koskettanut ylitietoi- 
suuden reunoja. 

Ihminen ei voi tietoisten lahjojensa avutta väittää, 
onko korkeinta Olentoa, vai eikö ole. Sitä asiata ei 
tietoinen ajatus voi käsittää ja kuitenkin välähdys yli- 
tietoisuudesta panee hänen funtemaan, että on ole- 
massa Korkein Olento ja kehityksen mukana hän tulee 
tietämään sen, mitä hän tuntee. Niin on hengen kuole- 
mattomuudenkin laita. Tietoisuus ei ole sitä voinut 
todistaa, mutta ylitietoisuus on saattanut meidät sitä 
uskomaan, mitä ei ole voitu todistaa. Kuitenkin nämä 
kaksi kysymystä ovat tärkeimmät mitä meillä nyky- 
aikana löytyy. Kaikki meidän siveys-käsitteemme, kaikki 
käsityksemme elämästä riippuvat näistä kahdesta tosi- 
asiasta, joita ihminen ei tietoisella järjellään ymmärrä, 
mutta jotka hän tuntee todeksi sen ominaisuutensa 
avulla, joka hänelle on puhkeamaisillaan ylitietoisuu- 
desta. Sen mukaan, kun tämä puhkeaminen edistyy, 
alkaa ihmisten käsitys kirkollisesta jumalasta näyttää 
yhä raaemmalta ja lapsellisemmalta. Hänen läsnäolonsa 
alkaa näyttää monin verroin suuremmalta, kuin miltä 

se näytti meidän esi-isistämme, joitten käsityksessä 
Hän oli vaan suuremmoinen mies, jolla oli kaikki ih- 
misen heikkoudet, puutteellisuudet ja viat. Ja tulevai- 
suuden ihmisellä tulee hänestä olemaan yhtä paljon 
meidän käsitystämme suurempi käsitys, kuin me olemme 
edellä esivanhempiamme. Ja sen mukaan kuin tämä 
edistys jatkuu, tulee kysymys yhä selvemmin olemaan 
tietämisestä kuin uskomisesta. Eräät meistä ovat kyllä 
jo ehtineet tällä alalla tietoisuus-rajan sisäpuolelle, toi- 
set ovat juuri heränneet tietoisuuteen kuolemattomuu- 
destaan. . 

Seisatuppa vaan hetkiseksi miettimään, mistä on 
saanut meissä alkunsa tunne oikeudesta, armosta, rak- 
kaudesta, osanotosta, laupeudesta. Ymmärrys ei nyky- 
aikana sitä opeta. Miksi olisi ihmisen osotettava rak- 
kautta tahi toveruutta toiselle, jos ymmärryksen antaa 
yksinään asian ratkaista? Miksi ei jokaisen olisi pidet- 
tävä huolta itsestään ja annettava veljensä kärsiä ja 
kuolla nälkään? Miksi ei hän saattaisi polkea veljeänsä 
lokaan ja ottaa hänen omaisuuttaan, niinkuin nykyai- 
kainen — vapaakilpailun = yhteiskunta-järjestys opettaa? 
Neuvooko kylmä ymmärrys mitenkään toisin? Ei vähää- 
kään nykyisen vallalla olevan opin mukaan. Miksi ei- 
vät siis kaikki ihmiset noudata tuota ahneuden lakia? 
Siksi että he eivät voi. Siksi, että heidän sisimmässään 
on tallella ylitietoinen käsitys oikeasta suhteesta lähim- 
mäiseensä. Mutta kuinka on mahdollista, että nykyajan 
kulttuuri-ihminen on niin perinpohjir: kadottanut tietoi- 
suutensa perheellisestä suhteestaan muihin ihmisiin? 
Siksi että nykyajan ihminen on vielä sangen lähellä 
raakalaista eräissä suhteissa. Mutta hän on koko ajan 
kehityksen tilassa. Perhe-lain haihduttua pois hänen 
tietoisuutensa piiristä; hän on muussa suhteessa edis- 

tynyt. Ja kun hän herää jälleen perhe-suhdettaan 
oikeassa valossa tarkastamaan, hänen tulee olemaan 
mahdoton tehdä, mikä hänestä nyt näyttää ihan luon- 
nolliselta. 

Läheisessä tulevaisuudessa ihminen katsoo häm- 
mästyksellä taakseen, missä sodat, verenvuodatus, rotu- 
jen hävitys, yksityiset verityöt ja yhteiskunnalliset 
vääryydet kuuluvat päivän tapahtumiin, ja ihmettelee, 
kuinka niin korkealla kehitysasteella olevat ihmiset saat- 
toivat rauhallisesti katsella tällaista asiain tilaa. Ihmi- 
set tulevat tulevaisuudessa tarkastamaan nykyajan tapah- 
tumia samalla tavalla, kun me tarkastamme rikoksia 
vanhan Rooman arenalla. Heille ihmisten veljeys ei 
ole enää mikään unelma, vaan jokapäiväinen totuus. 
He eivät voi muuta olla, se käsitys astuu ylitietoisen 
puhkeamisen kautta heidän elämänymmärrykseensä. 

Tulkoon tätä tietä ihmiselle mitä tietoa hyvänsä, 
se ei ole milloinkaan ristiriidassa järjen kanssa, mutta 
se on usein yläpuolella järjen käsityksen. Sieltä siis- 
tulee ihmiselle tieto, valistus, inspiratsiooni. Sieltä saa 
runoilija innostuksensa, sieltä kirjailija ajatuksensa, 
näkijä salaiset tietonsa ja tietäjä viisautensa. Tällä 
alueella se on intuitsioonin (alttius-lahjan) tiedon- 
lähde. 

Meidän on kovin vaikea saada käskystä käytettä- 
väksemme henkisiä lahjojamme. Mutta harjotuksella, 
viljelemisellä nämä lahjat voidaan saada tietoisuuden 
rajain sisäpuolelle, ja silloin me kykenemme niitä 
käyttämään niinkuin muitakin ajatteen tahi ruumiin 
osia. Silloin kun ihminen on saavuttanut tämän kyvyn, 
hän tulee olemaan ihmeellisten voimain herrana ja hä- 
nen käytettävänään tulee olemaan välineitä ja aseita, 
joita vaan harvat osaavat nykyaikana uneksiakaan. 

Luonnon lain viisas määräys on, että ihminen saapi 
nämä lahjat käytettäväkseen silloin kun hän on kypsi 
niitä käyttämään. Oikeudet velvollisuuksien mukaan. 
Kun hän on valmis niitä käyttämään, niin ne tulevat 
hänelle ja hän tietää silloin jo kylliksi, oliakseen niitä 
väärin käyttämättä. Ihmisen, joka tavottaa korkeampia 
henkisiä lahjoja, on ensin puhdistettava kätensä ja sy- 
dämmensä. Itse asiassa jo se, että hän tavottelee näitä 
lahjoja saadakseen valtaa, todistaa, ettei hän ole oikea 
ihminen näitä lahjoja käyttämään. Silloin vasta, kun 
hän ei välitä vähääkään vallasta, se tulee hänelle. 
Ylitietoisuuden taso on korkeimman onnen lähde 
sille, joka pääsee selville sen olemassa-olosta ja avaa 
ajatteensa sieltä virtaavaa tietoa vastaan ottamaan, 
vaikka tämä lahja ei olisikaan täysin kehittynyt. Moni 
ihminen on vastaanottanut omasta itsestään sanoman, 
joka julki kuulutettuna on ihmetyttänyt koko maailmaa. 
Useimmat runoilijat, taidemaalarit, kirjailijat ja kuvan- 
veistäjät ovat saavuttaneet suuruutensa tuotteitten kautta, 
joitten tärkeimmät piirteet he ovat saanet ylitietoisuu- 
den tasolta. Ja jokainen arvostelija on havainnut, että 
eräissä runoissa, eräissä kirjoituksissa, eräissä kuvissa, 
eräissä kuvapatsaissa on jotakin määrittelemätöntä, 
joka viehättää meitä, ja saapi meidät tunnustamaan 
niitten etevämmyyden, jota etevyyttä puuttuu niistä 
tuotteista, joitten valmistajat turvautuvat vaan kylmän 
ajauustyön johtamaan kätevyyteen. Eräillä arvosteli- 
joilla on tapana sanoa, että niillä sellaisilla teoksilla 
on »sielua», ja he ovat paljon lähempänä totuutta, 
kuin he itsekään luulevat. Jotkut kirjailijat tyydyttävät 
järkeä, eivätkä saa lukijan tunteita mukanaan, mutta 
eräitten kirjailijain tarvitsee vaan kirjoittaa muutamia 
rivejä runoa tahi lyhyen tarinan, ja katso! koko maailma 

on innoissaan. Sama on puhujan laita, joka vie kuu- 
lijakunnan mukanaan muutamilla sanoilla, mitkä hän 
kohottaa sisimmästä itsestään. Mutta toinen paljon 
oppineempi korupuhuja saa korkeintaan kuulijakuntansa 
tarkasti kuulemaan itseään loppuun. 

Meidän —ylitietoiset lahjamme ovat meidän ainoa 
yhdyssiteemme Elämän Keskuksen kanssa. Niitten 
kautta tulee totuus meidän tykömme. On hetkiä, jol- 
loin meidän henkinen silmämme näitten lahjain kautta 
tunkeutuu persoonallisuuden rajain ulkopuolelle, jolloin 
meidän henkemme yhtyy, sekaantuu Jumaluuden kanssa. 
Ylitietoisuuden yhdysteitten kautta me olemme saaneet 
tositiedot Oikeasta Itsestämme, niitten kautta me olem- 
me oppineet käsittämään, mitä on: »Minä olen»! Sa- 
maa tietä on meille saapunut tieto kaiken yhteisyydestä 
ja meidän suhteestamme Kokonaisuuteen. Sieltä olemme 
myöskin saaneet ensi vakuutuksen siitä, että Korkein 
Olento on olemassa ja että meidän Henkemme on 
kuolematon. Ainoa varma lähde elämän suurimpain 
kysymysten ratkaisuun on löydettävänä tämän virran 
alkupäässä. 

Ylitietoisuuden. sisimmässä renkaassa on löydettä- 
vänä Minuutemme pyhin pyhättö. Siellä asustaa se 
jumalallinen elämän säkene, joka on yhtä Kaikkitietoi- 
suuden kanssa. Se on meidän henkemme Ihanne, 
oikean itsemme sisin olemus. Sanoin ei voi selittää 
tämän olemuksen luonnetta. Sitä ymmärtääkseen olisi 
ihmisen jo ymmärrettävä avaruuden jumalallista Ole- 
musta itseään, sillä se on tippa hengen valtamerta 
hiekkamurunen äärettömyyden rannikoilta, säkene luon- 
non pyhää tulta. Tämän olemuksemme osan tunte- 
mista ja tietoisuutta kohti tähtää koko tämä kehityksen 
kulku, kasvaminen, edistyminen, puhkeaminen. Kun 

me ymmärrämme Hengen olemuksen todellisuuden, 
niin se lähettää meille mahtavia valoleimauksia tietämme 
viittaamaan. Sen mukaan kun ihminen kehittyy, hän 
tottuu tähän ääneen omassa itsessään ja oppii erotta- 
maan sen ajatteen muilta osilta tulevista sanomista, 
oppii noudattamaan sen ohjausta ja antautuu sen oh- 
jaamana hyvää tekemään. 

Jotkut ihmiset ovat niin edistyneet henkisessä ym- 
märryksessä, että he elävät kokonaan Hengen elämää, 
antavat Hengen johdattaa itseään. Henki vaikuttaa 
meihin paljon enemmän, kun me itse huomaammekaan 
ja me voimme päästä tietoiseen vakuutukseen tästä 
johdosta, jos me vaan luotamme siihen ja haemme 
siltä ohjausta. 

Useilla ihmisillä on ollut hetkiä elämässä, jolloin 
he silmänräpäykseksi ovat olleet tietoisia sen Suuren 
Tuntemattoman läsnäolosta. Yhdelle tällainen hetki 
on tullut hänen ollessaan uponneena uskonnolliseen 
mietiskelyyn, toiselle hänen lukiessaan runotuotetta, 
kolmannelle hänen ollessa valtamerellä ja tuntiessaan 
siellä pienuutensa luonnon mahtavuuden rinnalla; nel- 
jännelle murheen hetkellä, kun ihmisten lohdutukset 
ovat tuntuneet tuulenpieksämiseltä; viidennelle hetkellä, 
kun kaikki on näyttänyt menetetyltä ja hän epätoivon 
jännityksellä on huutanut apua itseään korkeammalta. 
Mutta saman tekevää, milloin ja missä tämä on meidän 
tykömme tullut, se ei ollut mitään aistimien petosta; 
se rauhan, voiman, rakkauden tunne, mikä meidät sil- 
loin valtasi, ei ollut satunnaista, vaan silloin me pää- 
simme tietoisuuteen siitä Hengestä, mikä meissä asuu, 
sen oikeasta luonteesta ja yhteydestä Luonnon suuren 
Kaikkitietoisuuden kanssa. 

